Uhura Solutions obezbijedila investiciju od 1,8 miliona USD | MINA\nNaslovnicaMINA BusinessUhura Solutions obezbijedila investiciju od 1,8 miliona USD\nUhura Solutions obezbijedila investiciju od 1,8 miliona USD\nPodgorica, (MINA-BUSINESS) – Start up kompanija Uhura Solutions, koja je razvila platformu za analizu ugovora baziranu na vještačkoj inteligenciji, obezbijedila je investiciju od 1,8 miliona USD.\nKompanija, sa sjedištem u Londonu i R&D centrom u Crnoj Gori, koju su osnovali i vode crnogorski inovatori, investiciju će iskoristiti za širenje tima sa posebnim akcentom na zapošljavanje programera u razvojnom centru u Podgorici i za skaliranje operacija.\nFinansiranje je predvodio fond SuperSeed Ventures uz učešće Newable Ventures i dosadašnjeg investitora South Central Ventures, prenosi PR Centar.\nUhura Solutions je, kako su objasnili iz kompanije, razvila low-code platformu za inteligentnu analizu ugovora koja čini vještačku inteligenciju lako dostupnom poslovnim korisnicima.\n„Platforma pokušava da riješi probleme sve većeg jaza koji se javlja između potrebe za vještačkom inteligencijom i potrebnog tehnološkog znanja da se ova rješenja primijene. Budući da vještačka inteligencija zahtijeva napredne kompetencije, kompanijama često nedostaje neophodno znanje da pokrenu automatizacije procesa zasnovane na vještačkoj inteligenciji“, objasnili su iz Uhura Solutions.\nIzvršni direktor i suosnivač Uhura Solutions, Đuro Stojanović, kazao je da mnoge kompanije, uključujući i one najveće, i dalje imaju značajne probleme sa kompleksnošću poslovnih procesa.\n„Želimo da oslobodimo ljudsku kreativnost automatizacijom složenih poslovnih procesa. Time što dajemo mogućnost lakšeg i bržeg razvoja rješenja za inteligentnu analizu ugovora, omogućavamo efikasnije korištenje resursa i vremena. Platformu vidimo kao kapiju ka vještačkoj inteligenciji, koja omogućava onima koji nemaju znanje programiranja da lakše pristupe prednostima vještačke inteligencije“, objasnio je Stojanović.\nPrema njegovim riječima, razvoj vještačke inteligencije do sada je bio povezan sa naprednim poznavanjem programiranja i tehnologije, a kompanija želi da razbije tu barijeru i omogući klijentima sa ekspertizom u poslovnom domenu da kreiraju rješenja bazirana na vještačkoj inteligenciji i bez naprednog znanja programiranja.\n„Koristimo najnovije algoritme vještačke inteligencije, koji uključuju obradu slike i prirodnog jezika, kako bismo postigli izuzetnu preciznost i skratili vrijeme obrade dokumenata sa nekoliko sati na nekoliko sekundi. U kombinaciji sa low-code pristupom razvoju, ovo pruža višestruke prednosti za kompanije – od veće produktivnosti i efikasnosti radnih procesa do uštede vremena“, naveo je Stojanović.\nIzvršni partner SuperSeed Venturesa, fonda koji je predvodio finansiranje, Mads Jensen, kazao je da sa Uhura platformom kompanije čine veliki iskorak u pogledu toga koliko je lako primijeniti vještačku inteligenciju za automatizaciju složenih poslovnih procesa.\n„Uzbuđeni smo zbog tehnologije koja puno obećava i našeg novog partnerstva sa grupom izvanrednih osnivača”, rekao je Jensen.\nLow-code pristup omogućava značajnu konkurentsku prednost, čineći platformu potpuno prilagodljivom za individualne klijente, nudeći fleksibilnost koju mnoge kompanije traže. Pristup sofisticiranoj veštačkoj inteligenciji preko low-code platforme čini lako dostupnim automatizaciju složenih procesa koji uključuju klasifikaciju podataka, ekstrakciju, pregled dokumenata i inteligentnu analizu.\nPlatforma omogućava kompanijama da usmjere manje resursa na pregled i obradu dokumenata, a više resursa ka rješavanju ili poboljšanju specifičnih problema koji zahtijevaju ‘ljudski’ dodir.\nOsnivači Uhura Solutions su Đuro Stojanović, Bojan Tešić, Blažo Crvenica i Mladen Marković. Ovaj tim iza sebe ima preko 20 godina iskustva rada u velikim internacionalnim kompanijama, međunarodnim i organizacijama civilnog društva kao i akademskoj zajednici. Predstavljaju i prvi tim iz Crne Gore koji je primljen u Techstars program, jedan od najpoznatijih svjetskih akceleratora za startup realizovan u saradnji sa britanskom bankom Barclays.


RTCG - Radio Televizija Crne Gore - Nacionalni javni servis :: Društvo :: Podgorica: Podrška mladima u regionu\nKANCELARIJA ZA SARADNJU 07. 07. 2017. 14:54 >> 14:26 0\nLokalna kancelarija Regionalne kancelarije za saradnju mladih (RYCO) otvorena je danas u Podgorici. Riječ je o prvoj lokalnoj kancelariji u regionu, a Crna Gora je prva od šest zemalja Zapadnog Balkana, koja je ispunila sve uslove za otvaranje te kancelarije.\nCilj lokalne kancelarije u Podgorici, biće uspostavljanje političke i institucionalne povezanosti mladih, a sve u duhu saradnje i pomirenja na Zapadnom Balkanu.\nJanović: Cilj umrežavanje, pomirenje i saradnja mladih\nKancelariju u Podgorici su svečano otvorili ministar sporta Nikola Janović i generalni sekretar Regionalne kancelarije za saradnju mladih Đuro Blanuša\nJanović i Blanuša su poručili da će to biti mjesto gdje će mladi pokretati dijalog, razbijati predrasude, govoriti o zajedničkoj evropskoj budućnosti, gdje će razgovarati o svakodnevnim problemima, rješavati ih, a sve u duhu pomirenja i saradnje mladih na Zapadnom Balkanu.\nMinistar sporta je kazao da je Vlada Crne Gore u prethodnom periodu, zajedno sa još pet vlada regiona radila na uspostavljanju Regionalne Kancelarije za saradnju mladih.\n"Imajući u vidu činjenicu da zemlje Zapadnog Balkana dijele teret zajedničkog nasljeđa i izazova, kao i da to utiče na mlade koji su odrasli u regionu punom predrasuda i netolerancije, inicijativa za formiranje Regionalne kancelarije za saradnju mladih, došla je kao mehanizam podrške mladima u ovom regionu. Želim da podjetim da Regionalna kancelarija za saradnju mladih ima za cilj uspostavljanje političke i institucionalne poveznosti mladih u regionu, njihovo umrežavanje, ali i pomirenje i saradnju", kazao je Janović.\nOn se podsjetio da su prije četiri mjeseca ratifikovali Zakon o potvrđivanju Sporazuma o osnivanju Regionalne kancelarije za saradnju mladih.\n"Potom smo obezbijedili kontribuciju u budžetu Ministarstva sporta za rad kancelarije, ali i prostor za funckionisanje Lokalne kancelarije. Kao kruna svega toga, jeste današnje otvaranje Lokalne kancelarije Regionalne kancelarije za saradnju mladih, čije je osnivanje jedan od najvidljivijih konkretnih rezultata Berlinskog procesa", zaključio je Janović.\nBlanuša je saopštio je da nije nimalo slučajno sto je prva Lokalna kancelarija otvorena baš u Crnoj Gori, saopšteno je iz Ministarstva sporta.\n"Vlada Crne Gore je od samog početka ovog procesa jasno pokazala zelju da ucestvuje u toj inicijativi, dajući otvorenu i nedvosmislenu političku i operativnu podršku cjelokupnom procesu, dok su crnogorsko civilno društvo, a posebno mladi, pokazali veliku zainteresovanost i izuzetno konstruktivan pristup", poručio je Blanuša.\nOn je istakao da su prostor i vrijeme u kome živimo takvi da je Regionalna kancelarija za saradnju mladih možda i više nego ikada potrebna Zapadnom Balkanu.\n"Danas, u regionu imamo mlade koji se međusobno ne druže dovoljno, koji se dovoljno ne poznaju, koji dovoljno ne sarađuju. Ovo su ključna pitanja i ključni izazovi koje će Regionalna kancelarija za saradnju mladih imati u svom fokusu u narednom periodu. Naša misija je da pošaljemo snažnu poruku da region moze i umije da sarađuje - i to iskreno, u svim oblastima, od ekonomije i turizma, preko sporta i nauke, pa sve do obrazovanja i kulture", nagalsio je je generalni sekretar RYCO.\nVeliki doprinos i snažnu političku podršku osnivanju Regionalne kancelarije za saradnju mladih dale su Vlade Njemačke i Francuske.\nAmbasador Njemačke u Crnoj Gori Hans Ganter Matern kazao je da današnje otvaranje kancelarije u Podgorici treba da pruži dvije važne poruke.\n"Jedna je poruka zahvalnosti Vladi Crne Gore, koja je uložila mnogo truda u ovaj projekat, a zahvalnost ide i mojim kolegama ambasadorima. Druga poruka jeste da uradimo nešto konkretno za mlade ljude. Mi smo danas ponudili mladima sa Zapadnog Balkana da se mogu zajedno sastajati i raditi na projektu pomirenja", kazao je Matern, prenosi Anadolija.\nNikola Janović Ministarstvo sporta RYCO


Prve u regionu: Ustanove LINK edu alijanse dodeljuju digitalne bedževe za profesionalno usavršavanje | LINK group\nŠta su digitalni bedževi?\nKo su nosioci digitalnih bedževa?\nKoje uslove treba da ispunite kako biste i vi dobili digitalni bedž?\nZa šta se koriste digitalni bedževi?\nKakvi sve digitalni bedževi postoje?\nZašto se digitalni bedževi smatraju izuzetno važnim i aktuelnim poslovnim preporukama danas?\nKoji je razlog da i američka agencija za istraživanje svemira NASA uvrsti digitalne bedževe u svoj rad?\nZbog čega uključenje LINK-ovih ustanova u sistem digitalnih bedževa predstavlja prekretnicu obrazovanja i zapošljavanja kod nas?\nOvo su samo neka od pitanja na koja ćemo pokušati da odgovorimo kako bismo vam dočarali značaj i dalekosežnost najnovijeg poslovnog poduhvata LINK edu Alliance.\nKako pomeramo granice digitalizacije?\nLINK edu alijansa stremi ka tome da svojim polaznicima, učenicima i studentima pruži digitalnije, otpornije, pravičnije, inkluzivnije, održivije, zelenije i aktuelnije obrazovanje. Jedno od sredstava u toj misiji su digitalni bedževi, kao vrsta mikrokredencijala za neformalno obrazovanje.\nU želji da obrazuju građane 21. veka širokim opsegom vanvremenskih znanja i digitalnih kompetencija, institucije naše alijanse konstantno tragaju za inovativnim i efikasnim edukativnim pristupima i metodama.\nImajući svoje i težnje Evropske unije u vidu, uspostavili smo saradnju sa inovativnom globalnom online platformom „Open Badge Factory”. Zahvaljujući tome, u mogućnosti smo da u svoju ponudu uvrstimo digitalne bedževe koji mogu da vam olakšaju potragu za poslom, kako u našoj zemlji tako i u inostranstvu.\n„Open Badge Factory” na svetskom nivou umrežava eksperte različitih profesija sa kompanijama i udruženjima iz svih sfera poslovanja.\nAktivnosti u vezi sa uvođenjem digitalnih bedževa sprovode se u sklopu projekta Evropske unije „Citizen 2.1”. LINK edu Alliance može da se pohvali da je jedina učesnica sa područja Srbije.\nDefinicija digitalnih bedževa\nDigitalni bedževi služe kao potvrda vaših raznovrsnih profesionalnih veština, kvaliteta ili interesovanja. Oni predstavljaju jedan od načina za prikazivanje vaših talenata, od onih praktičnih sposobnosti, kao što je napredno korišćenje određenog kompjuterskog softvera, preko akademskih dostignuća, do biznis uspeha – i to u online svetu.\nS obzirom na to da dolaze u virtuelnom obliku, odgovaraju zahtevima modernog, sve digitalizovanijeg vremena i okruženja.\nSvi bedževi i prateće kompetencije i karakteristike dolaze uz adekvatne i precizne opise. Njihov kredibilitet garantuju odabrane uticajne ustanove koje ih izdaju. Zalaganja LINK edu alijanse na polju školovanja generacija po meri savremenog doba omogućila su da se i mi nađemo među njima.\nPrimeri digitalnih bedževa\nUsvajanjem znanja i veština na našim institucijama dobićete i odgovarajuće digitalne bedževe koji će opisivati vaš razvojni put.\nSvi digitalni bedževi koje dodeljuje LINK edu Alliance odgovaraju očekivanjima današnjih uspešnih preduzeća i korporacija od zaposlenih, te tako možete dobiti „virtuelno odlikovanje” za znanje engleskog ili nemačkog jezika, rad u brojnim programskim jezicima, softversko testiranje, digitalni marketing ili web dizajn, ali i za brojne druge poželjne kompetencije.\nKako možete iskoristiti digitalne bedževe u potrazi za poslom?\nSveopšta digitalizacija odavno je zahvatila sektore obrazovanja i zapošljavanja i od svih relevantnih aktera iziskuje konstantno prilagođavanje i inoviranje.\nCV-jevi, koji su se u prošlosti dostavljali u materijalnoj formi, sada imaju digitalne formate. Uvođenje digitalnih bedževa za profesionalno usavršavanje još više je osavremenilo proces apliciranja za posao.\nVašem budućem poslodavcu, uz klasičan CV, možete pokazati i „Open Badge Passport”, u kome su izlistani svi digitalni bedževi koje posedujete. Povrh toga, oni se upotrebljavaju i kao relevantni rezultati tokom konkursa za nastavak studija.\nLINK edu Alliance u društvu američke agencije za istraživanje svemira NASA, Microsofta i drugih značajnih svetskih igrača\nDigitalni bedževi, po principu dokazivanja stručnih kvalifikacija i napredovanja zaposlenih, primenjuju se i u Američkoj nacionalnoj vazduhoplovnoj i svemirskoj agenciji NASA, kompanijama Microsoft, IBM, Intel, čuvenom institutu Smitsonijan i brojnim evropskim univerzitetima. Njihove benefite uvideli su i mnogi drugi.\nČinjenica da je LINK edu Alliance deo platforme „Open Badge Factory” zapravo je pokazatelj poštovanja međunarodne zajednice zato što, kao i prethodnih decenija, pratimo svetske trendove u obrazovanju i donosimo ih kod nas.


RTCG - Radio Televizija Crne Gore - Nacionalni javni servis :: Ekonomija :: "Toščelik tempirana bomba"\nŠUĆUR UPOZORAVA 26. 10. 2018. 16:07 >> 15:51 0\nStanje u nikšićkoj Željezari "Toščelik" ne samo da je alarmantno nego je i očigledno da je tempirana bomba, koja se može aktivirati u svakom momentu, dok su zaposleni postali topovsko meso, tvrdi potpredsjednik nikšićkog odbora URA Goran Šućur.\n"I dok rade na dotrajalim mašinama koje treba povući iz upotrebe, na mašinama čija je nosivost i do tri puta manja u odnosu na teret kojima su podvrgnute, gdje određene peći nemaju sve dozvole, gdje poslodovac ne poštuje radno vrijeme, gdje su plate niske, a većina radnika ima dotrajalu zaštitnu opremu, postavlja se pitanje zašto inspekcija rada ne obavlja svoj posao adekvatno. Zašto ne djeluje na način propisan zakonom i zašto nije na dosadašnja dešavanja utvrdila postojeće stanje opasnosti po život zaposlenih u Toščeliku? Da li inspekcija rada čeka neku veću katastrofu, koja je na osnovu trenutne situacije u fabrici neizbježna, da bi reagovala i sakcionisala poslodavca?", istakao je Šućur.\nOn kaže da ovakva situacija zahtijeva uključenje nadležnih institucija u rješavanju problema sa kojima se susrijeću zaposleni u "Toščeliku".\n"Međutim, očigledno je da kad strani kapital ima podršku države, cijena te podrške su loši uslovi i niske plate. Iako je u periodu od 2014. godine povrijeđeno više osoba, gdje je nažalost bilo i smrtnih ishoda nevjerovatno je da niko nije krivično procesuiran i da nije krivično odgovarao", naglašava potpredsjednik URA Nikšić.\n"Na osnovu ovakog (ne)rada inspekcije dolazi se do zaključka da poslodavac može proći bez ikakvih posljedica, a da jedini koji mogu snositi posljedice su radnici. Tako smo došli u situaciju da bezuspješno možemo tražiti krivičnu odgovornost poslodavca i da je poslodavac u bilo kojoj situaciji nedodirljiv", zaključuje Šućur.\nŽeljezara Toščelik URA Nikšić


Izvor: Bunjevački Media Centar Subota, 09.09.2017.\nTreći dan šesnajstog Festivala bunjevačkog narodnog stvaralaštva, u organizaciji Kulturno-umitničkog društva „Bunjevka“, bio je naminjen promociji foto-monografije „Zemlja naši pradidova“.\nPodsitićemo, lanjski Festival je obilužila izuzuzetno uspišna premijera pridstave „Zemlja naši pradidova“, pa je za ovaj pripravljena foto-monografija koja je još jedared podsitila na izdvojene dilove bunjevačke istorije.\nNuz fotografija sa pridstave, čiji je autor Nikola Stantić, u izdanju se nalazi i dramski tekst Kate Kuntić, dok je foto-monografija zaključena sa prilozima i utiscima oni koji su imali sriću da pridstavu i pogledaju.\nIzdanje je uredila Marijana Kuntić, a ističe da je bilo lipo sitit se perioda kad je čitava Amaterska dramska grupa KUD „Bunjevka“ vrlo profesionalno pristupila radu na pridstavi, te da je izdavanjem foto-monografije zaokružena cilina.


Javne nabavke godišnje odnesu 800 miliona dolara\nJavne nabavke godišnje „odnesu” 800 miliona dolara\nToplički centar za demokratiju i ljudska prava upriličio je predavanje na temu 'Građansko društvo i pravosuđe: ka više transparentnosti i borbe protiv korupcije u javnoj potrošnji'.\nNedavno održani seminar ove nevladine organizacije na Tari kvalitetom sadržaja i sveukupnom atmosferom potvrdio je visoki renome organizatora. Od prvih dana usredsređen na kontrolu utroška javnih finansija i ovoga puta je dokazao da je to glavni izvor sistemske korpucije koji neguju predstavnici političke „elite”, bez obzira na to čiji stranački dres nose.\nMaterijal sa ovog seminara doprinos je vladavini znanja i prinicipa meritokratije, svakako ih pogledajte.\nNaša zemlja je i dalje jedna od najkorumpiranijih zemalja, rangirana kao 71. na svetu u 2015!\nKako su objasnili predavači, i dalje stoji stara računica, ako je BDP u 2015. bio 36,51 milijardi dolara, a najmanje 15% su javne nabavke, pa najmanje 15% „nestane” - to je oko 820 miliona dolara (ili 745 miliona evra)!\nA šta je sa relativno novim oblicima javne potrošnje, kao što su privatno-javna partnerstva i koncesijama, državna pomoć i međunarodni bilateralnih ugovori investicijama? Uprkos značaju, dugoročnom finansijskom uticaju i činjenici da su posledica političkih odluka, ta vrsta trošenja i nametanja obaveza državi i građanima Srbije, ostaje bez nadzora nezavisnih institucija, sudstva, ali i civilnog društva i javnosti.\nViše pročitajte na www.soinfo.org.


By Albanian Newsroom / Објављено на: September 22, 2020\nAlbanski predsednik Ilir Meta pozvao je u ponedeljak zemlje UN da podrže kandidaturu Albanije za nestalnu članicu Saveta bezbednosti.\n„Kandidaturom Albanije za nestalnu članicu Saveta bezbednosti UN-a za godine 2022. – 2023. zemlja se opredeljuje da će uložiti sve napore da održi međunarodni mir i bezbednost, podrži razvoj demokratije i zaštiti ljudska prava“, rekao je predsednik Meta tokom sastanka na visokom nivou povodom 75. godišnjice osnivanja Ujedinjenih nacija.\nPored toga, Meta se usredsredio na vrednost Albanije kao faktora mira. „Moja zemlja, nastavio je, u potpunosti deli viziju bezbednijeg regiona, sa jasnom evropskom perspektivom, kao i integrisane i održive mehanizme za rešavanje i borbu protiv novih bezbednosnih pretnji“.\n“Čvrsto verujemo da su efikasan multilateralizam i integrisani pristup jedini način za rešavanje i prevazilaženje izuzetno složenih pitanja koja se odnose na obezbeđivanje i održavanje mira i bezbednosti međunarodne zajednice”, rekao je Meta, dodajući da Albanija snažno podržava viziju generalnog sekretara i agendu za ambiciozne reforme tri stuba sistema Ujedinjenih nacija.\n„Albanija je država koja je podržavala i podržava sve međunarodne napore u cilju svetskog mira i bezbednosti. Pored toga, naša zemlja sprovodi konstruktivnu regionalnu politiku, zasnovanu na principima dobrosusedskih odnosa i poštovanja prava manjina“, rekao je predsednik Meta.\n„Od početka je Albanija prihvatila ovu svetsku organizaciju i postala je članica 1955. godine. Albanija je prihvatila i primenila principe UN-a, koji su se, kroz Povelju, zalagali za održavanje i sprovođenje međunarodnog mira i bezbednosti, radi unapređenja saradnje u rešavanju međunarodnih socijalnih i ekonomskih problema i da radi na jednakosti i promociji ljudskih prava. Albanija je zemlja koja je podržavala i podržava sve međunarodne napore u cilju svetskog mira i bezbednosti. Pored toga, naša zemlja sprovodi konstruktivnu regionalnu politiku, zasnovanu na principima dobrosusedskih odnosa i poštovanja prava manjina“, rekao je Meta.\n„Ujedinjene nacije, rođene iz pepela Drugog svetskog rata, stvorene su da spasu buduće generacije od ratova koji su dva puta, u prvoj polovini dvadesetog veka, doneli neviđenu tugu čovečanstvu. Kako je međunarodna zajednica uspela da spreči velike vojne eksplozije prošlog veka, sve države članice na ovoj 75. godišnjici Ujedinjenih nacija suočene su sa novim i nevidljivim neprijateljem globalnih razmera. Pandemija COVID-19 uronila je svet u ozbiljnu zdravstvenu i ekonomsku krizu koja nije viđena skoro čitav vek. Međutim, za razliku od iskustava iz Drugog svetskog rata, ovog puta smo svi zajedno na jednom frontu, svi se borimo protiv globalne pandemije COVID-19“, naglasio je Meta.\nPredsednik Meta je nastavio: „Čvrsto verujemo da Ujedinjene nacije, 75 godina nakon svog osnivanja, ostaju kamen temeljac multilateralne saradnje zasnovane na pravilima koja koristi globalnoj zajednici u celini. Moramo se pozabaviti nedostatkom poverenja, kako u UN, tako i u širem multilateralnom kontekstu. Zbog ovog deficita zemlje gube poverenje u multilateralne institucije, posebno u UN. Konsenzus postignut u političkoj deklaraciji o proslavi 75. godišnjice Ujedinjenih nacija jasan je znak naše dobre volje i naše sposobnosti da zajedno radimo na ponovnoj izgradnji još čvršće, odgovornije multilateralne arhitektonske strukture, efikasnije i održivije“.\nŠef albanske države je rekao da „sukobi neće biti rešeni i nećemo moći da imamo održiv razvoj, bez ravnopravnog i aktivnog učešća žena i mladih na svim nivoima. Štaviše, ljudska prava se nikada ne mogu u potpunosti poštovati ako ih ne uživaju, a takođe pokrivaju sve slojeve našeg društva“./ ibna


Marko Jakšić: Svako ko dođe je organizator šetnje - Dnevni list Danas\nPočetna » Društvo » Marko Jakšić: Svako ko dođe je organizator šetnje\nGrađanski protest "Jedan od pet miliona" u subotu i u Kosovskoj Mitrovici\nIdeja o protestnoj šetnji „Jedan od pet miliona“ u Kosovskoj Mitrovici je nastala spontano, na Tviteru, u komunikaciji između četvoro stanovnika ovog grada. Iza nje ne stoji nijedna politička opcija niti organizacija.\n4Piše: Lidija Valtner 30. januara 2019. 08.00 Izmenjeno: 08.26\nNi ja te večeri neću biti ni stvarno ni formalno pravno u statusu odbornika lokalne skupštine koji imam danas. Svako ko bude došao u subotu na Trg cara Lazara je tim dolaskom postao organizator ove šetnje. Plan je da prošetamo glavnim gradskim ulicama, sve do mesta gde je Oliver Ivanović stradao i šetnju okončamo paljenjem sveća, kaže za Danas Marko Jakšić, odbornik u Skupštini opštine Kosovska Mitrovica, sa liste Građanska inicijativa Srbija, demokratija, pravda – Oliver Ivanović.\nOn je juče najavio da će u subotu u Kosovskoj Mitrovici biti održan protest „Jedan od pet miliona“, čime će se građani i na Kosovu pridružiti onima koji već mesec i po šetaju u gradovima širom Srbije i izražavaju nezadovoljstvo vlašću.\nPrema Jakšićevim rečima, glavni cilj šetnje je da se, bez obzira koliko će ljudi biti prisutno, pošalje poruka svima, ali u prvom redu političkim predstavnicima u Beogradu.\n– Poruka da imamo prava na slobodno mišljenje, govor i izbore. Pravo da se razlikujemo od drugih pa makar bili apsolutna manjina i pravo da zbog tih naših razlika više ne bude razbijenih glava, zapaljenih automobila, pritisaka, otpuštanja, pretnji ili onoga što se desilo Oliveru Ivanoviću – ističe Jakšić.\nNa pitanje koji su razlozi zbog koji je odlučeno da se krene u šetnju, on odgovara da su Nikšićani za vreme bombardovanja SRJ imali transparent na kojem je pisalo „bombardujte malo i nas, nijesmo ni mi gubavi“.\n– Ako su pristojni ljudi izašli na ulice 35 gradova u Srbiji da iskažu nezadovoljstvo stanjem u državi i društvu, bilo po pitanju slobode medija ili nerešenih napada i ubistava kao što je Oliverovo, nameće se kao logično da se slično desi i na Kosovu i Metohiji, koje je i dalje makar deklarativno deo Srbije. Osim toga sloboda mišljenja, govora i izbora među Srbima na Kosovu je od 3. novembra 2013. bila na infuziji, dok je sa Oliverovom egzekucijom ona bukvalno nestala, pa je nekako moramo oživeti. Glavni razlog je ono što se desilo Oliveru Ivanoviću, čoveku koji je stradao samo zato što je hteo i bio drugačiji od većine, i bio hrabar da to izabere – kaže naš sagovornik.\nNa skupu, kako navodi, neće biti govornika, niti velikih reči, niti promocije političkih lidera.\n– Ovo je čisto građanska šetnja na koju je svaki dobronamerni čovek, severno ili južno od Ibra, dobrodošao. Ne, nismo, niti ćemo pozvati ikoga od opozicionih lidera u Srbiji da nam se pridruži. Ako bih nekog voleo da vidim tog dana ovde, to su momci iz Lokalnog fronta koji su nam svojim primerom pokazali da velike stvari moguće ukoliko postoji volje. Međutim, nisam siguran da bi to po njih bilo bezbedno – navodi on.\nUpitan da li postoji bojazan da će biti negativnih reakcija Srpske liste prema učesnicima protesta, on kaže da će protest biti značajan čak i ako na njemu bude bilo samo pet učesnika.\n– Jer se do sada kreirala slika da je Srpska lista, kao produžena ruka SNS-a na Kosovu apsolutni vlasnik stavova Srba, pa će kao takav privući veliko interesovanje medija i javnosti. To će biti jedina garancija da se učesnicima šetnje neće desiti ništa loše. A pritisaka i ucena da se na skup ne dođe sigurno će biti. Ukoliko bude bilo kakve represije po učesnike skupa, to će samo omasoviti proteste u ostalim krajevima Srbije, što sigurno niko iz vlasti ne želi – zaključuje Marko Jakšić.\nMesto okupljanja u 18 sati je šetalište kod spomenika caru Lazaru, a maršruta je: centar – crveni soliter Ulicom kralja Petra, potom ulicama Kneza Miloša, Lole Ribara, Sutjeskom do kraja šetnja na mestu gde je stradao lider GI SDP Oliver Ivanović\nPodsetimo, Oliver Ivanović ubijen je 16. januara 2018, istraga se još vodi, a prištinsko tužilaštvo raspisalo je poternicu za Milanom Radoičićem, potpredsednikom Srpske liste, bliske vlasti u Beogradu. Radoičić je osumnjičen za umešanost u ovo ubistvo. Protest građana u Beogradu na godišnjicu Ivanovićevog ubistva bio je najmasovniji skup opozicije protiv vlasti SNS do sada.\nPortal KoSSev, sinoć je objavio da su Jakšiću upućene pretnje pošto je objavio da će u subotu, 2. februara biti održan protest „Jedan od pet miliona“ u tom gradu\nBorko Stefanović: Dubok naklon za šetače u Mitrovici\n– „Protest u Kosovskoj Mitrovici je izraz ogromne hrabrosti ljudi koji ga organizuju i zaslužuju svaku podršku. Napraviti protest „1 od 5 miliona“ tamo je pokazatelj da je naš narod jedno i da ima iste zahteve i iste nade, da postoji solidarnost i potreba da i na KiM ljudi kažu šta ih tišti i ometa. Biti na KiM protiv kriminala, korupcije, laži i nasilja znači izložiti se pritisku, napadima i pretnjama i zbog toga ovi ljudi, ma koliko da ih bude na protestu u Kosovskoj Mitrovici, zaslužuju naš dubok naklon“, kaže za Danas jedan od lidera Saveza za Srbiju Borko Stefanović, čije prebijanje u Kruševcu je povod organizovanja prvih građanskih protesta. Lideri SZS koji nisu sa Kosova, prema našim saznanjima, neće biti na prvom protestu u Kosovskoj Mitrovici, a poziv im i nije poslat.\nMeđu šetačima bi se, kako nam je rečeno, ipak mogao naći Slaviša Ristić, predsednik Narodnog pokreta Srba sa KiM „Otadžbina“, koji je član Saveza za Srbiju.\nHoti: Kosovska policija obezbeđuje protest\nBesim Hoti, portparol Kosovske policije za Severnu Mitrovicu, kaže za Danas da je protest „Jedan od pet miliona“ prijavljen policiji.\n– Normalno, kao i svaki drugi skup, miting, protest, kao građansko garantovano pravo, protest u subotu obezbeđivaće Kosovska policija, navodi on. Upitan da li će Kosovska policija dozvoliti i ulazak na teritoriju Kosova ljudima poput Boška Obradovića, ako odluče da učestvuju na tom skupu, Hoti napominje da ne može da odgovori na takvo pitanje „zato što nije u našoj nadležnosti da odlučimo o tome kome se odobrava ulazak“. Kako pojašnjava, o navedenim dozvolama odlučuju Direkcija policije u Prištini ili vlada Kosova, „ako se radi o nekom političkom predstavniku Srbije“. M. S.\n1 od 5 miliona, kosovo, marko jaksic, protestiBeograd\n30. januara 2019. u 08.54\nEto, kao što rekoh, ovakve i slične mitinge Srba sa KiM protiv Srbije i srpskih vlasti će ekspresno odobriti i policija R. Kosovo će biti spremna da brani Srbe od Srba i da eventualni kontra miting iskoristi za konačno ujedinjenje Severne i Južne Mitrovice. Cilj mitingaša koji su na predhodnim lokalnim izborima totalno poraženi 88% : 12% izašlih srpskih birača. To i već najavljeni vanredni parlamentarni izbori u R. Kosovo govori da se na KiM spremaju novi Komšići koji će biti birani albanskim glasovima.\nRugova ne bi postigao to što je postigao da nije uveo moratorijum na strančarenje, verske i socijalne razlike, taj put koji je jedino uspešan na KiM je sledila Srpska Lista i osvojila preko 41.000 glasova ili 5% ukupno izašlih birača.\nPodržava vas koji bi da rušite Vućića i Borko Stevanović – a ko je iz UN-a KiM prebacio u Evropu odnosno doveo EULEKS i ko je da bi taj EULEKS prošao uhapsio Olivera pod optužbom da je ratni zločinac i vođa „Čuvara Mosta“ i nije prstom mrdnuo da se oslobodi Oliver.\nIz Peći , a iz Beograda kaže:\n30. januara 2019. u 13.57\nDa brani Srbe od Srba .Ti, znači , znaš da neki Srbi spremaju napad na ljude koji mirno protestuju ?\n30. januara 2019. u 10.32\nMarko Jakšić je divan i hrabar, misleći momak. Kamo sreće da Mitrovica ima još ovakvih.\n30. januara 2019. u 10.42\nA Marko Djurisic i Marko Djuric! Obojica deluju na Kosovu, samo na suprotnim stranama!


Na Kalemegdanu održan koncert Sanje Ilića i "Balkanike" uz prisustvo mnogobrojnih gostiju\nBalkanski zvuk na tvrđavi\nSanja Ilić i njegova prateća grupa "Balkanika" sinoć su, povodom praznika Male Gospojine, Beograđanima pružili nesvakidašnje kvalitetan koncert koji je uprkos jakoj kiši privukao veliki broj ljudi. Plato ispred Nebojšine kule na Kalemegdanu bio je poprište dobrih vibracija koje je Sanja Ilić, pomoću velikog broja poznatih gostiju, preneo mnogobrojnoj publici. Čak i sat vremena posle početka koncerta publika je uveliko dolazila da prisustvuje ovom nesvakidašnjem događaju koji je trajao do duboko u noć.\nKako i dolikuje jednom ovakvom spektaklu, veliki broj stranih muzičara je zašarenio ovaj muzički događaj tako da je svako mogao da nađe neku melodiju za sebe. Za ovu priliku je okupljen simfonijski orkestar i veliki mešoviti hor tako da je na ogromnoj bini postavljenoj na dva nivoa bilo oko 150 izvođača. Za vreme nastupa "Balkanike" prisutne su zabavili žongleri sa vatrom koji su svojim umećem posetioce ostavili bez daha.\nPosle neobičnog nastupa Sanje Ilića i njegove prateće grupe, Beograđani su se zabavili uz domaći elektro sastav "Prototip" nakon koga su nastupila velika imena svetske muzike kao što je dirigent Simone Fermani i poznati DJ Sam iz sastava Budha Bar koji su Beograđani već imali priliku da vide u bašti Centra "Sava", dok su do jutarnjih sati publiku zabavljali poznati beogradski di-džejevi.


Talibani demantovali Ameriku: Nismo u zaveri sa Rusima protiv SAD - 08.08.2020, Sputnik Srbija\nO navodima da je Rusija, navodno, „potkupila“ talibane ne može biti ni reči, izjavio je zvanični predstavnik tog radikalnog pokreta Suhejl Šahin. 08.08.2020, Sputnik Srbija\nsvet, vesti, sad, avganistan, rusija\n09:49 08.08.2020 (Osveženo: 01:00 26.08.2021)\nKako je rekao, svim tim optužbama protivnici mirovnog procesa žele da osujete sve pokušaje da se u Avganistanu uspostavi mir.\nŠahin je naglasio da je ta informacija „pogrešna i neosnovana“, da je američkim i evropskim medijima preneta od strane kabulskog odseka za nacionalnu bezbednost kako bi „sabotirali sve napore mirovnog procesa“.\n„Ti navodi nemaju nikakve veze sa realnošću, to je čista kampanja protiv mirovnog procesa. Mi u potpunosti odbacujemo sve te tvrdnje kao apsolutno netačne“, zaključio je Šahin.\nKrajem juna „Njujork tajms“ objavio je članak u kojem se navodi da je ruska vojna obaveštajna služba, navodno, ponudila talibanima nagrade u slučaju napada na američke vojnike u Avganistanu, međutim nikakvi dokazi tih optužbi nisu izneti.\nUbrzo zatim se oglasilo Ministarstvo inostranih poslova Rusije koje je te optužbe ocenilo kao lažne, kao i da je to samo politička igra u okviru predizborne kampanje u SAD.\nNa te optužbe reagovao je i savetnik američkog predsednika za nacionalnu bezbednost Robert O'Brajan koji je izjavio da ukoliko se potvrde informacije o „zaveri“ Rusije s talibanima, Moskva će platiti za to.


..:: Vesti - Kruševac::..\nVesti - Kruševac • Naslovna\n• Horoskop 2011. • Horoskop\n• Moda • Verifikovani mandati odbornika u Kruševcu 16.06.2012\nNa konstitutivnoj sednici Skupštine Kruševca verifikovani su mandati novih odbornika, ali predsednik Skupštine nije biran jer nijedna stranka nije predložila kandidata.\nKonstitutivnom sednicom Skupštine grada je predsedavao najstariji odbornik Živan Nikolić iz Socijalističke partije Srbije, koji je zaključio sednicu uz konstataciju da izbor predsednika Skupštine i tehničkog sekretara, što je bilo na dnevnom redu, nije moguć jer nema kandidata.\nTome je prethodila verifikacija mandata za 68 od 70 odbornika u novom skupštinskom sazivu, jer je dvoje odbornika bilo opravdano odsutno.\nLideri stranaka koje su osvojile mandate u Skupštini Kruševca očekuju da bi dogovor o novoj skupštinskoj većini mogao da bude postignut u narednih nedelju dana.\nSrpskoj naprednoj stranci u Kruševcu je pripalo 18 odborničkih mandata, ali će njena odbornička grupa imati 19 odbronika jer joj je u međuvremenu pristupio odbornik koji je bio na listi Pokreta za promene.\nPredsednik Okružnog odbora SNS, Bratislav Gašić, koji je nedavno izjavio da bi za Kruševac bila najbolja koalicija te stranke sa SPS i DSS, jer će takva koalicija biti formirana u Republici, danas je u Skupštini kazao da će potencijalnim partnerima odmah uputiti poziv za razgovore.\n"Obzirom na to da su druge političke stranke, tu ne mislim na SPS i DSS, iscrpele sve mogućnosti da izbegnu SNS, sazreo je trenutak da mi možemo da sednemo i da omogućimo da se Vidovdan (Dan Kruševca, 28. juna) sprovede kako treba", rekao je Gašić.\nPredsednik Pokreta za promene (PZP) Branislav Katančević, čija je lista osvojila 20 mandata, ali sada zbog istupanja jednog ima 19 odbornika, rekao je da očekuje da će većina biti formirana u toku naredne nedelje, podsetivši da PZP sa koalicijom SPS-JS ima potpisan načelni dogovor, te da se traži treći ili četrvrti koalicioni partner.\nPredsednik Okružnog odbora SPS, Siniša Maksimović, kazao je da očekuje da narednih dana bude formirana većina u Kruševcu obzirom na to da su u proteklom periodu vođeni razgovori, ali nije precizirao sa kim će SPS "finiširati" pregovore.\nDragan Azdejković, lider kruševačke Demokratske stranke Srbije koja je sa šest odborničkih mandata viđena kao treći partner u obe moguće skupštinske većine, kazao je da su razgovori vođeni i sa PZP i sa SNS.\n"Što se tiče razgovora sa PZP i SPS mislim da tu treba da se utvrde osnovna programska načela i da ne bude puko diktiranje uslova, želimo da se formira odgovorna vlast koja će građanima pokazati da je u stanju da nešto uradi" rekao je on i dodao da su pred njima razgovori sa Srpskom naprednom strankom, dodavši da od DSS ne zavisi da li će uskoro doći do formiranja koalicije, već od naprednjaka.\n. Foto: Skupština Kruševac ostale vesti Autor: Beta


Tribina: BOŽE MILI, DA ČUDNA JUNAKA | Dom omladine Beograda\nČetvrtak, 27. septembar u 19:00 - DOB//Amerikana\nPredstavljanje druge knjige biblioteke „NOVAKOVA RUKOVET“ i idejnog projekta spomenika Starini Novaku\nUčestvuju: Vlada Vučinić, direktor OŠ“Starina Novak“, Marija Marković, urednik lista „NOVAK“, prof. Zdravko Joksimović, akademski vajar, Nikola Giljen, bogoslov, dr Ivana Spasović, istoričar, Slobodan Stanišić, književnik, Miloš Pekić, autor knjige.\nDom omladine Beograda i OŠ“Starina Novak“ organizuju tribinu o liku i delu Starine Novaka. Tribina ima za cilj predstavljanje knjige „Bože mili da čudna junaka“, autora Miloša Pekića, koja je druga objavljena knjiga biblioteke „Novakova rukovet“. Knjige ove biblioteke objavljuju se kao dodatak školskog lista „Novak“. O samom listu i njegovim „Dodacima“ govoriće Marija Marković, urednica lista „Novak“, a o istorijografskim aspektima i prve i druge knjige govoriće dr doc.Ivana Spasović, istoričar. Pomenuta biblioteka, u okviru koje je planirano objavljivanje šest knjiga, predstavlja prvu sveobuhvatnu antologiju narodnih pesama o Starini Novaku i deo je šireg projekta u okviru koga je OŠ“Starina Novak“ pokrenula inicijative podizanja spomenika Starini Novaku i vraćanja naziva „Trg Starine Novaka“ raskrsnici ulica Cvijićeve i Starine Novaka. O ovim inicijativama koje imaju za cilj isticanja značaja Starine Novaka za Srbe, govoriće Vlada Vučinić, direktor OŠ“Starina Novak“.\nU okviru kampanje podizanja spomenika Starini Novaku, OŠ“Starina Novak“ je od akademskog vajara profesora Zdravka Joksimovića naručila izradu idejnog projekta spomenika. Tim povodom, kao deo idejnog projekta, profesor Joksimović izvajao je prototip budućeg spomenika Starini Novaku i ovaj gipsani prototip, veličine jedan metar, biće izložen javnosti na samoj tribini. O rađanju i uobličavanju idejnog rešenja spomenika govoriće Nikola Giljen, bogoslov. Slobodan Stanišić, srpski pisac, govoriće o književnom značaju knjige narodnih pesama o Starini Novaku „Bože mili da čudna junaka“.


Sutra javno nadmetanje za prodaju "Prvog maja" - Pirot Plus Online\n06. septembar 2012. 11:51 Privreda Pirot Plus Online\nJavno nadmetanje za prodaju pogona konfekcije i druge pokretne i nepokretne imovine u krugu fabrike “Prvi maj”, u organizaciji Agencije za privatizaciju biće održano sutra, 7. septembra. Početna cena za prodaju ovog dela fabričke imovine je 2. 098.000 evra.\nU Agenciji za strana ulaganja i promociju izvoza (SIEPA) rečeno je da će kupac Prvog maja dobiti podsticaje od 6,65 milina evra, pod uslovom da zaposli 1.328 radnika. Ukupna investicija treba da iznosi, kako navode u SIEPI, oko 11 miliona evra.\nSlovenački mediji preneli su da su za preuzimanje „Prvog maja“ zainteresovani biznismeni Mojca Lukančič i Nigel Bakston koji su iz stečajne mase otkupili konfekciju „Mura“ iz Murske Sobote. Tim povodom je I Vlada Srbije usvojila Memorandum o razumevanju koji reguliše obaveze slovenačke „Mure“, Grada Pirota i Republike Srbije, dok su predstavnici Mure ovih dana boravili u Pirotu.


Četvorica Pistonsa kao rezerve na All-Star utakmici u Hjustonu\nSamo dve utakmice NBA sezone odigrane su u četvrtak uveče, a ubedljive pobede Majamija i Sakramenta ostale su u senci objavljivanja imena rezervi za predstojeći All-Star meč u Hjustonu. Detroit je postao sedmi tim u istoriji, a prvi od Lejkersa 1998, sa četiri igrača (Ričard Hamilton, Čonsi Bilaps, Rašid i Ben Valas) na centralnom događaju u okviru All-Star vikenda. Doduše, nijedna od prethodnih ekipa nije sva četiri predstavnika dobila glasanjem NBA trenera.\nNajveće iznenađenje predstavlja izostanak četvrtog strelca lige Gilberta Arinasa, koji je sa preko 28 poena po utakmici lider trenutno sedmog tima na Istoku. Prednost su možda i očekivano dobila četvorica startera Pistonsa i Vins Karter, ali su Pol Pirs i Kris Boš, čiji Boston, odnosno Toronto imaju vrlo slab skor, čini se nepravdeno dobiliprednost u odnosu na Arinasa. Pored njega u timu Istoka nema ni Majkla Reda, ali jedan od njih dvojice mogao bi da se nada eventualnom pozivu komesara lige, zbog povrede startera Džermejna O'Nila.\nNa Zapadu, Nemac Dik Novicki, petu godinu zaredom biće u sastavu All-Star selekcije kao rezerva, a to je proslavio više nego ubedljivim trijumfom nad Majamijem – 112:76. Dvojica startera selekcije Istoka, Šakil O'Nil (23 poena, 8 skokova) i Dvejn Vejd (16 koševa, 8 asistencija), bili su jedini u gostujućem timu sa dvocifrenim učinkom, dok je Dirk Novicki (27 poena) imao veliku pomoć saigrača, a najviše Džejsona Terija, koji je pogodio četiri od pet pokušaja van linije za tri poena i završio sa 16 koševa i 7 asistencija. Teri će na All-Star vikendu biti jedan od učesnika takmičenja u šutiranju trojki, i ako je suditi po ovoj utakmici – možda i favorit.\nUz Novickog, u timu Zapada, kao rezerve, igraće i Rej Alen, Elton Brend, Kevin Garnet, Šon Merion i dvojica debitanata - Toni Parker i Pau Gasol. Iznenađenje je svakako izostanak Karmela Entonija, koji i individualno, a pogotovo timski ima bolju sezonu od Reja Alena.\nU drugoj utakmici protekle večeri, Sakramento je bez većih problema ostvario sedmi uzastopni trijumf u svojoj "ARKO Areni" - 98:80. Sve je praktično bilo gotovo već posle prva 24 minuta, posle kojih su Kingsi predvođeni mladim Kevinom Martinom vodili sa 51:32. Martin je odlično čuvao Bena Gordona (dva poena u prvom poluvremenu) i pritom ubacio 20 od svoja 23 poena u prve dve četvrtine.


Suzavac i vodeni topovi protiv demonstranata u Hong Kongu\nHongkonška policija upotrijebila je suzavac i vodene topove protiv hiljada demonstranata koji su se danas okupili ispred sjedišta vlade da protestuju zbog spornog prijedloga zakona o ekstradiciji koji dozvoljava izručenja kopnenoj Kini.\nZbog demonstranata danas je odložena planirana rasprava o prijedlogu tog zakona u parlamentu Hong Konga, poluautonomne kineske oblasti. Rasprava o zakonu, kojim bi se dozvolilo slanje osumnjičenih na sudjenja u kopnenoj Kini, odložena je na neodređeno vrijeme.\nRanije je u kratkom vladinom saopštenju navedeno da će sjednica parlamenta koja je trebalo da se održi u 11 sati po lokalnom vremenu biti odložena a datum će biti određen kasnije.\nDemonstranti se nadaju da će blokada ubijediti administraciju Keri Lam da odustane od predloženih amandmana na zakon o ekstradiciji. Odlaganje rasprave o zakonu izgleda bar kao privremena pobjeda protivnika tog zakonskog prijedloga.\nProtesti zbog toga su najveći od kada su prodemokratski demonstranti zatvorili deo Hong Konga tokm više od tri mjeseca 2014. godine.\nProtesti predstavljaju izazov za kinesku vladajuću Komunističku partiju i predsjednika Ši Đinpinga koji je ranije rekao da neće tolerisati da se Hongkong koristi kao baza za izazov autoritetu partije.\nTakvi protesti se ne tolerišu u kopnenoj Kini i stanovnici Hong Konga mogli bi da budu suočeni sa zabranom putovanja ili drugim posljedicama ako pređu granicu.\nU saopštenju pročitanom novinarima Sekretar adminsitracije Hong Konga Metju Čeng pozvao je demonstrante da se raziđu sa ulica.\n"Pozivam ljude na ovom skupu da ostanu mirni i napuste mjesto što prije da ne bi počinli neki zločin", rekao je on.\nKada je 1997. godine Velika Britanija predala Kini Hong Kong, garantovano mu je pravo da zadrži sopstveni socijalni, pravni i politički sistem u narednih 50 godina, po formuli "jedna zemlja, dva sistema".\nVladajući kineski komunisti sve češće se ne pridržavaju tog dogovora i insistiraju na izmjenama zakona. Hongonška vlada je danas nastavila sa planovima da uvede amandmane na zakon uprkos velikih protesta tokom vikenda na kojima su učestvovale stotine hiljada ljudi i koji su predstavljali najveće političke demonstracije u Hong Kongu u više od deset godina.


Manga Panišer kao jedna od najgorih Marvelovih kreacija\nPokušaj Marvel Comics-a da sredinom 2000-ih stvori svoj manga univerzum doveo je do nekih bizranih kreacija i rimejkova.\nJedna od najupečatljivijih kreacija iz tog perioda bio je manga Panišer.\nKada su japanske mange prevedene na engleski počele da nalaze puteve do publike na međunarodnim tržištima stripova početkom 2000-ih, Marvel je to primetio i pokušao da napravi svoje mange, zamišljajući svoje superheroje u kontekstu „Mangaverse-a“, primenjujući manga trope i arhetipove mange likova poznatim licima … ili je barem to bio plan u teoriji.\nMeđu ovim Mangaverse naslovima bio je i Marvel Mangaverse: The Punisher, one-shot Petera Davida sa umetnošću Lee Hernandeza koja je publici predstavila novu verziju lika. Umesto direktne paralele sa Frenkom Kaslom, ovaj Panišer je žena po imenu Sosumi Brown koja deluje u Tokiju. Danju je stroga direktorka privatne škole u koju je nedavno počela da ide njena sestra Hashi Brown. Noću, međutim, ona preuzima identitet Panišera – ali umesto da se upušta u puškaranje, ovaj Kažnjavač preferira metode koje su malo drugačije. Odevena kao gejša sa belom bojom na licu koja podseća na Panišerovu lobanju, Sosumi, kažnjava svoje protivnike u stilu domine, koristeći bičeve, batine i slične stvari da muči kriminalce.\nPročitajte: “Logan” – Događaj iz kog se izrodio nemilosrdni Vulverin\nProtivnik Panišera u ovom stripu je Skang Ke Ho, vođa korejskog sindikata zločina. Budući da je ona mnogo manje zainteresovana za ubijanje od svog originalnog kolege, cilj ovog Panišera je samo da otera bandu iz grada. Na nesreću, njeni neprijatelji su daleko manje moralno suzdržani. Na kraju, Sosumina mlađa sestra otkriva njen tajni identitet i na kraju postaje njen pomoćnik, stižući u slučajnom trenutku da joj spasi život. Ovaj Panišer takođe koristi konja za kretanje, uprkos činjenici da je priča smeštena u današnje vreme, gde su oružje i automobili široko dostupni.\nNepotrebno je reći da su rezultati većini čitalaca bili manje nego impresivni. Dodavanje seksualnog elementa deluje prilično deplasirano, a priča je ispunjena lošim igrama reči u obliku stranih reči koje bi se danas verovatno smatrale neverovatno rasističkim ili uvredljivim. Priča i umetnost se zapravo ne osećaju kao bilo šta iz stvarne japanske mange, već kao zapadnjački strip u stilu koji je drugačiji nego što je bio standard u to vreme. Iako je manga poznata po naglim prelascima raspoloženja iz komedije u ozbiljnu dramu, pokušaji humora u ovoj knjizi često propadaju, bilo zato što su lenja igra reči, oslanjajući se na jezivu ideju da je seks suštinski smešan ili jednostavno besmislen, kao i na bizarnim činjenicama kao npr. da su roditelji Sosumi i Hashi poginuli u „nesreći skačući na pogo štapu“. Priča pokušava da iskoristi neke japanske kulturne koncepte, ali troši mnogo dijaloga na izlaganje da bi čitaoce ispunila sa previše detalja.\nSve u svemu, Marvelov Mangaverse: The Punisher s pravom je odbačen kao neuspeh, i dok su druge priče o mangaverseu imale malo više uspeha, ceo projekat je kratko trajao, a svi završeni stripovi na kraju su prikupljeni u jedan tom. Marvel je ponovo pokušao da oživi ideju 2006. godine, ali tada nije išlo mnogo daleko. Noviji pokušaji mange za američke superheroje imali su veći uspeh, poput mange Deadpool: Samurai, uglavnom zato što su odlučili da koriste japanske pisce i umetnike kako bi je učinili autentičnijom. Ipak, mangaverse je tehnički kanonski deo Marvelovog multiverzuma, tako da ko zna kada ili hoće li Marvelov manga Panišer ponovo izroniti…\nTags: manga, marvel, paniser, the punisher\nPrevious MIRKO ILIĆ JE OTPUTOVAO: Lider strip grupe „Novi kvadrat“!\nNext Analiza lika General Zod iz filma “Man Of Steel”: Zod je istinski general, predan zadatku!


Penzioneri dobili svoj kutak i u Sijarinskoj Banji\nAutor: Jugmedia\t07.11.2017 08:45 pm\nPenzioneri u Sijarinskoj Banji konačno su dobili svoj kutak, odnosno, Klub penzionera u prostorijama ovdašnjeg Doma kulture, koga je otvorio predsednika Osnovnog suda u Lebanu sudija Svetimir Cvetković, u prisustvu predsednika opštine Medveđa Nebojše Arsića.\nOpremanje kluba pomogla je i lokalna samouprava sredstvima koje je udruženje penzionera dobilo po osnovu konkursa raspisanog za finansiranje udruženja građana opštine Medveđa u 2017. godini.\n„Ulazak u treće doba i odlazak u penziju obično znači i društveni život manjeg intenziteta a to nije dobro. Komunikacija sa ljudima održava nas visprenim, pa i fizički aktivnijim, a to su osnovni preduslovi za smanjenje rizika od raznih bolesti i čestih problema trećeg doba: demencije, samoće, depresije, I tako dalje”, rekao je tom prilikom dr Nebojša Arsić.\nPredsednik udruženja penzionera Medveđe Miladin Šarac i predsednik opštine uručili su skroman poklon klubu za početak rada – plazmu televizor “da penzioneri mogu pored ostalih aktivnosti u klubu i na ovaj način da utroše svoje slobodno vreme”.\nŠarac je istovremeno uputio poziv svim penzionerima, posetiocima i gostima Sijarinske Banje, da deo svog vremena odvoje i provedu u novootvorenom klubu, čija su vrata širom otvorena.


16 Oct 2020, 11:20 rts Anđelija Kuzmanović\nNarodni poslanik Milovan Drecun kaže za RTS da je nakon posete specijalnog predstavnika Evropske u nije za dijalog Beograda i Prištine Miroslava Lajčaka glavno pitanje kako on misli da premosti ključnu prepreku za razgovor i "natera" Prištinu da realizuje Zajednicu srpskih opština. Milovan Drecun ističe da je Miroslav Lajčak rekao da dve strane treba same da odrede kako će izgledati normalizacija i da se Evropska unija neće mešati u to."To je nešto što je na dugačkom štapu, veoma široko definisano. Prvi put je Lajčak rekao da takozvani Ustav Kosova može da se menja", navodi Drecun.\n"Dakle, tamo gde zakoni nisu prilagođeni Briselskom sporazumu, ne treba menjati sporazum nego pravni okvir. Albanci idu obrnutim putem, oni žele da se promeni Briselski sporazum i to je njihov pokušaj da izvrše njegovu reviziju", objašnjava Drecun.\n"Albanci kažu da u realizaciju dogovorenog treba krenuti tek kada se postigne međusobno priznanje, a znaju da do priznanja lažne države Kosovo ne može doći", naglašava Drecun.\nSmatra da se Lajčak trudi da spasava što se spasiti može jer su pregovori u "fazi duboke kome" zbog jednostranog ponašanja Prištine i stalnih pokušaja da se nametne tema koja nije na dnevnom redu - međusobno priznanje.\n"Albanci hoće da osnivanje Zajednice srpskih opština prebace u taj budući eventualni sveobuhvatni sporazum o normalizaciji odnosa", kaže Drecun.\n"Neprihvatljivo da ZSO bude samo asocijacija opština"\n"Lajčak takođe kaže da Zajednica srpskih opština treba da se formira u skladu sa odlukom Ustavnog suda. Ja pretpostavljam da nije dobro čitao sporazume jer se tamo uopšte ne govori o Ustavnom sudu", ističe Drecun.\n"Ipak, ključna stvar je da je taj sud rekao da je prvi Briselski sporazum postao sastavni deo pravnog poretka koji funkcioniše na Kosovu na osnovu prvog Briselskog sporazuma. A on definiše izvršne nadležnosti", objašnjava Drecun.\n1 Oct 2020, 9:56\nEvropski komesar za proširenje Oliver Varhelji trebalo bi da sedeće nedelje u Beogradu predstavi izveštaj o napretku Srbije…


Ilustrativna fotografija, protest u Podgorici\nKako manjinski narodi gledaju na proces NATO integracija Crne Gore? Da li podržavaju Vladu na tom putu i šta očekuju od članstva - bila je tema okruglog stola održanog u Podgorici.\nPredstvnici Bošnjačkog nacionalnog savjeta podržavaju NATO integracije Crne Gore porukaje predsjednika Osmana Nurkovića, koja je prenesenapredstavnicima drugih manjnskihnaroda koji žive u Crnoj Gori. Predstavnici svih manjinskih naroda, izuzev predsjednika srpskog nacionalnog savjeta Momčila Vuksanovića, jednoglasni su u ocjeni da je za Crnu Gore bolje da bude članica NATO saveza – to poruka sa okruglog stola „Manjinski narodi u procesu NATO integracija“. Zašto su Albanci u Crnoj Gori za NATO integracije objasnio je poslanik u državnom parlamentui predsjednik Nacionalnog savjeta Albanaca (NSA) u Crnoj Gori Genci Nimanbegu.\n„NATO savez je društvo država koje su bolje od nas, u demokratskom kapactetu u ekonomskom kapacitetu u onome što su ostavili, u onome što mi cijenimo kao želja naša za poziciju da imamo, kao ljudska prava, ekonomska prava. S toga nas raduje i pozicija koja je promijenjena Vlade Crne Gore u odnosu na raniji period 90.-tih godina da je konačno shvaćeno da ovaj region mora da vodi prozapadnu, demokratsku politiku i zato smatramo da je NATO takva organizacija“, kazao je Nimanbegu.\nHrvati u Crnoj Gore žele NATO integrisnje države u kojoj žive, kazao je Marin Čaveliš, iz Hrvatskog nacionalnog savjeta.\n„Hrvatska koja je matična zemlja svih Hrvata u svijetu je već u NATO savezu. Pored toga, većina Hrvata u dijaspori živi u SAD, Kanadi i evropskim državama koje su takođe članice NATO saveza. Zato je logično očekivati da hrvatska zajednica u Crnoj Gori podrži ulazak Crne Gore u NATO savez“, kaže Čaveliš.\n„Srbi su protiv NATO integracija Crne Gore“, ponovio je poznat stav Srpskog nacionalnog savjeta Momčilo Vuksanović i kazao da je za takvo opredeljenje „zaslužna Alijnsa“.\n„Odnos srpskog naroda prema NATO i određivanje, mislim da se NATO prema srpskom narodu odredio prije više od dvadest godina odnosom kada je bombardovaosrpski narod od Bosne i Hercegovine, Republike Srpske, pa tako redom, preko agresije na SR Jugoslaviju i pokušaja izdvajanja Kosova i Metohije iz sastava Srbije, pa onda, kod referenduma o izdvajanju Crne Gore iz zajedničke države i tako dalje sve do danas“, ponovio je Vuksanović.\nOve stavove manjinskih naroda nijesu čuli prestavnici Vlade ministar za manjinska prava Suad Numanović i nacionalni koordinator za NATO Vesko Garčević koji su nakon pozdravnih riječi i uvodnih izlaganja napustili okrugli sto zbog,kako su objasnili, „unaprijed preuzetih obaveza“.\nNumanović je rekao da su poslednja dešavanja u Evropi pokazala da je NATO garant stabilnosti i naveoda je obaveza države da u svim vremenima i okolnostima štiti interese svih građana jednako.\n„Danas kao građansko društvo iznosimo pitanje- NATO alijanse. Složićemo se u jednom da NATO nije isključivo vojna – odbrambena alijansa ali ćemo se isto tako složiti da je NATO savez država koje baštine vrijednosti demokratije, ljudskih prava,građanskih sloboda i mira. Jedan od najvažnijih prioriteta vanjske politike Crne Gore su svakako, evro-atlanske integracije“, kazao je Numanović.\nNacionalni koordinator za NATO Vesko Garčević je podsjetio da se „Crna Gora ponosi velikim brojem etničkih grupa koje žive u harmoniji“ i naglasio da Crna Gora sa „optimizmom“, zbog svega što je u prethodnom periodu uradila „dočekuje decembar“.\n„Mi smatramo da postizanjem - ulaskom u NATO stavramo garanciju, stvaramo jedan dobar okvir za dugoročnu stabilnost i bezbjednost i sigurnost zemlje kojiće biti vrlo koristan za i razvijanje i ovih drugih vrijednosti koje baštine zemlje članice, a koji mi želimo da razvijemo kod nas“, kazao je Garčević.


Ikea gradi novu robnu kuću | NSU\nIstaknuto Ikea gradi novu robnu kuću\nIkea gradi novu robnu kuću\nPotprеdsеdnica Vladе i ministarka građеvinarstva, saobraćaja i infrastrukturе, Zorana Mihajlović, razgovarala jе danas sa Stеfanom Vanovеrbеkеom, dirеktorom kompanijе „Ikеa“ za Jugoistočnu Evropu, o nastavku uspеšnе saradnjе i novoj invеsticiji koju „Ikеa“ planira da rеalizujе u Srbiji, vrеdnoj 50 miliona еvra.\nVanovеrbеkе jе rеkao da jе dobra, otvorеna saradnja rеzultirala nastavkom invеstiranja u Srbiji, čimе ćе ukupna vrеdnost invеsticija ovе kompanijе u Srbiji iznositi 120 miliona еvra.\n„Plan nam jе da na prolеćе narеdnе godinе započnеmo izgradnju novog ritеjl parka i da on budе otvorеn na prolеćе 2020. godinе. Prеdlažеm da sa Ministarstvom građеvinarstva, saobraćaja i infrastrukturе potpišеmo Mеmorandum o razumеvanju, kako bismo projеkat rеalizovali еfikasno, kao i svе do sada“, rеkao jе on.\n„Zadovoljstvo mi jе što nastavljamo dobru saradnju i što ćе „Ikеa“ graditi novu robnu kuću u Bеogradu. Taj projеkat nе samo da ćе donеti našoj zеmlji novе prihodе i invеsticiju vrеdnu 50 miliona еvra, vеć ćе doprinеti zapošljavanju novih 400 ljudi“, rеkla jе Mihajlovićеva.\nNa sastanku jе bilo rеči i o nastavku saradnjе u oblasti rodnе ravnopravnosti. Vanovеrbеkе jе istakao da „Ikеa“ poštujе princip jеdnakih zarada muškaraca i žеna, tе da pruža podršku zaposlеnima u usklađivanju roditеljskih obavеza sa poslovnim ciljеvima.


Predstavnici EU na Kosovu zabrinuti zbog zastrašivanja u kampanji\nPredstavnici Evropske unije na Kosovu, EU misije i EULEX-a na Kosovu izrazili su zabrinutost povodom prijavljenih slučajeva zastrašivanja i pritiska, poput slučajeva koji su zabeleženi proteklih dana na severu i u drugim mestima na Kosovu.\n„Ponavljamo potrebu da se svi politički akteri uzdrže od praksi koje su suprotne demokratskim načelima i da se strogo pridržavaju zakona. Za nas, pravo Kosova da bira svoje lidere, bez straha i mešanja, predstavlja sveto načelo. Sve manje od toga nije demokratija koju ljudi na Kosovu očekuju i zaslužuju“, navodi se u zajedničkom saopštenju.\nI glavni posmatrač Izborne posmatračke misije EU Alojz Peterle kazao je u ponedeljak da birači na Kosovu zaslužuju bolji ambijent kampanje.\n“Bilo kakvo zastrašivanje kandidata i njihovih porodica je potpuno neprihvatljivo. Prava na kandidaturu i slobodnu kampanju su apsolutni preduslovi za demokratske izbore. Svi politički akteri bi trebalo da pokažu svoju posvećenost demokratskim principima čvrsto odbacujući sve oblike zastrašivanja, nasilja i pritisaka. Takođe, pozivam policiju i tužioce da brzo i strogo istraže sve incidente tog tipa”, naveo je on.\nPodsetimo, predsednik novoosnovane Partije kosovskih Srba, Aleksandar Jablanović i njegova supruga, privedeni su u nedelju uveče u policijsku stanicu Leposavić, nakon što je kod njih pronađeno oružje. U ponedeljak ujutru su pušteni.\nDo incidenta je došlo prilikom lepljenja predizbornih plakata u nedelju oko 20 časova. Srpska lista koja se takođe takmiči za predstojeće izbore saopštila je da je Jablanović na njihove aktiviste repetirao pištolj, a Kancelarija za Kosovo Vlade Republike Srbije najoštrije osudila kako su naveli “siledžijski napad” na aktiviste Srpske liste u Leposaviću.\nJablanović je na press konferenciji rekao da je grupa njihovih aktivista krenula da lepi plakate, kada je došlo do reakcije druge grupe SNS-a, odnosno Srpske liste, koja je, kako kaže, preprečila njegovim aktivistima put, izašli su iz vozila i krenuli da šutiraju i kradu plakate.\nNaveo je i da za oružje ima urednu dozvolu, te da ga nosi jer mu je bezbednost ugrožena, pucano je na njegove stranačke prostorije, bačena mu je bomba na kuću 2015. Kako je obrazložio, pištolj mu daje psihološku sigurnost i nikada ga nije potezao.\nNa predstojećim prevremenim parlamentarnim izborima takmiči se pet političkih subjekata iz srpske zajednice, a Beograd je podržao samo Srpsku listu.


TRAMP "KUVA" OKO KOSOVA: Evo šta piše nemačka štampa o pregovorima u Vašingtonu | Novosti.RS\nTako uticajni nemački Frankfurter algemajne cajtung (FAZ) izražava sumnju da će iz vašingtonskih razgovora proizići nešto više nego iz prethodne Grenelove šatl-diplomatije između Beograda i Prištine.\nList, naime, piše da je specijalni izaslanik američkog predsednika za dijalog Beograda i Prištine Ričard Grenel rešen da Donaldu Trampu po svaku cenu podari jedan spoljnopolitički uspeh koji će mu pomoći u kampanji. Stoga je, piše FAZ, potrebno da se u Vašingtonu postigne "mirovni dogovor dve strane" ili barem neki sporazum koji se može prodati kao "istorijski".\nBečki Standard konstatuje da već duže vreme traje borba Trampove administracije i EU kada je u pitanju dijalog Beograda i Prištine.\n- EU, naime, ne želi da dođe u situaciju da kusa posledice nepromišljenih dilova koje bi zakuvao Tramp - piše Standard.\nList podseća da je u junu tako "sprečen" sastanak u Vašingtonu kada je objavljena optužnica za ratne zločine protiv tzv. kosovskog predsednika Hašima Tačija, što je ocenjeno kao "puč Evropljana protiv Trampa".\nAleksandar Vučić Kosovo Kosovo i Metohija Nemačka Ričard Grenel Donald Tramp pregovori u Vašingtonu nemačka štampa\n( 42 ) ( 9 )Odgovori


SAD skida Kubu sa liste zemalja koje podržavaju terorizam - Princip | Princip\nSAD skida Kubu sa liste zemalja koje podržavaju terorizam\nAdded by Stefan Martinović on 05/06/2015.\nTags: diplomatija, kuba, SAD\nVlada SAD-a je potvrdila prošlog četvrtka da je skinula Kubu sa liste zemalja koje sponzorišu terorizam nakon što je zvanični organ Federalni registar objavio odluku Džona Kerija o tom aktu. Isti list je objavio i notu Stejt dipartmenta u kojoj se navodi da je 29. maja istekao rok od 45 dana dat Kongresu da donese odluku o skidanju ove karipske zemlje sa crne liste zbog čega je državni sekretar doneo odluku o povlačenju ove mere. Kuba je zvanično skinuta sa liste istog dana, a objavljivanjem u službenom glasilu je ta odluka potvrđena.\nCrnu listu je Vašington izradio unilateralno i u nju uključio Kubu 1982. godine. SAD i Kuba su vodili razgovore od januara ove godine radi postizanja napretka ka normalizaciji diplomatskih odnosa koji su bili zamrznuti više od pola veka.\nProteklog 17. decembra, predsednik Kube, Raul Kastro i predsednik SAD-a, Barak Obama, najavili su ponovno uspostavljanje bilateralnih odnosa. U januaru su delegacije obe zemlje otpočele razgovore i do sada su se dogovorili o otvaranju ambasada i uklanjanju sa crne liste.\nSAD neće dići ekonomski embargo Kubi bez promene režima\nPodizanje kubanske zastave u Vašingtonu\nDelegacija Kube zvanično otvara ambasadu u SAD-u


AZERBEJDŽANAC POBEDNIK GLAVNOG TURNIRA: Završen prvi deo Međunarodnog šahovskog festivala u Paraćinu (FOTO)\n16. 07. 2021. u 23:08\nURUČIVANJEM nagrada i pehara i proglašenjem pobednika Open A i Open B turnira, danas je završen prvi deo Međunarodnog šahovskog festivala u Paraćinu, najbrojniji u 14 godina dugoj tradiciji njegovog održavanja.\nUčestvovalo je oko 350 šahista iz 38 država sa raznih kontinenata, što je u Paraćin dovelo više od 500 turista.\nPobednik glavnog Open A turnira, na kome su igrali šahisti sa rejtingom od najmanje 2.100 poena je Mahamed Muradli iz Azerbejdžana. Nagrade najboljim takmičarima uručili su direktor festivala Radoje Marinković i predsednica Omladinskog šahovskog kluba „Paraćin“ Tanja Stojković, dok se mr Saša Jevtić, koji je, kao i svake godine, poneo najveći teret organizacije, zahvalio svim učesnicima.\nVelika šahovska manifestacija u Paraćinu, po kojoj je grad na Crnici postao prepoznatljiv, u dve sale bazena „Prestiž“ trajala je od 9. do 16. jula, a već sutra, u okviru drugog dela festivala, u hotelu „Orbis“ do kraja ovog meseca igraće se četiri zatvorena turnira za osvajanje međunarodnih šahovskih titula.\nFestival organizuje OŠK „Paraćin“ u saradnji sa Turističkom organizacijom te opštine, a pod pokroviteljstvom lokalne samouprave.\nSEĆANJE NA ISTAKNUTOG SRBINA SA KIM: Memorijalni Vidovdanski šahovski turnir u Gračanici (FOTO)\n26. 06. 2021. u 21:50\nšah šahovski festival šahovski turnir Paraćin vesti


- Ritam Grada - Dec 23, 2013\nZbog radova u 10 kV dalekovodu pravac Lužnice (seče rastinja pored trase dalekovoda) u vremenu od 9 do 14 sati doći će do prekida u isporuci električne energije potrošačima u naselju Lužnice, Cerovac, Desimirovac.\nZbog radova u delu 10 kV dalekovoda pravac Žeželj (podizanje drvenih stubova) u vremenu od 9 do 14 sati doći će do prekida u isporuci električne energije potrošačima na Žeželju (tv predajnici).\nZbog seče rastinja pored trase niskonaponske mreže u vremenu od 9 do 11 sati doći će do prekida u isporuci električne energije potrošačima u delu naselja Šumarice (ul. Hercegovačkih brigada, Krajiških brigada).\nZbog seče rastinja pored trase niskonaponske mreže u vremenu od 11.30 do 13.30 sati doći će do prekida u isporuci električne energije potrošačima u delu naselja Sušički potok (ul. Katarine Bogdanović).\nZbog radova na niskonaponskoj mreži (zatezanje mreže) u vremenu od 10 do 14 sati doći će do prekida u isporuci električne energije potrošačima u delu naselja Čumić – Limovac.


Žene sve češće trpe nasilje i kada ga prijave\nIzvor: RTS, 30.Nov.2020, 22:00\nU Srbiji, u proseku, na svakih 10 dana bude ubijena jedna žena u porodičnom nasilju. Od početka godine, stradale su njih 22. Nema države koja je iskorenila partnersko i porodično nasilje, ali je ono češće u društvima koje ga tolerišu. Srbija nastavlja projekat "Integrisani odgovor na nasilje nad ženama i devojčicama", koji je pre 10 godina počela sa ambasadom Švedske i UNDP, a u narednom periodu prioritet će biti bolja procena rizika i rad sa nasilnicima. Za to je obezbeđeno >> Pročitaj celu vest na sajtu RTS << milion i po dolara.\nBeta: Mihajlović sa švedskim ambasadorom i UNDP: Još milion i po dolara za borbu protiv nasilja ...\nBeta Video: Mihajlović razgovarala sa Lundinom i Pikap\nBeta Video: Mihajlović sa švedskim ambasadorom i UNDP: Još milion i po dolara za borbu protiv nasilja nad ženama\nRadio Televizija Vojvodine: Još 1,5 miliona dolara za borbu protiv nasilja nad ženama


U razvoju sektora mladih, volonterstvo ima veliki značaj i potencijal da se kroz takve aktivnosti razvija društveni kapital. Nezaposlenost je ogromna među mladima u BiH, oko 40%, a postoji veliki interes u omladinskom sektoru da se kroz volontiranje stekne radno iskustvo, razvijaju vještine i pomaže zajednici.\nOvom inicijativom smo postigli se usvoji Zakon o volontiranju u FBiH, te uspostave održivi mehanizmi saradnje vlasti i omladinskog sektora kroz implementaciju još neprovedenih, ali važnih stavki entitetskih zakona o mladima. U budućem periodu nam je važno raditi na promociji donešenog zakonskog riješenja i njegovoj implementaciji u saradnji s nadležnim institucijama.\nKonkretnije, ovom inicijatovom se: 1) javno zagovaralo usvajanje Nacrta i Prijedloga zakona o volontiranju u FBiH, 2) održale javne rasprave u kantonima FBiH vezano za zakon o volontiranju, 3) izradio Prijedlog zakona o volontiranju, 4) uputio Prijedlog zakona u proceduru usvajanja.\nDok će se u narednom periodu raditi na promociji zakona.\nZa vrijeme trajanja procesa se sarađivalo i radilo sa Parlamentom FBiH, Komisijom za pitanja mladih Predstavničkog doma Parlamenta FBiH, javnosti u FBiH koja je učestvovala na javnim raspravama Zakona o volontiranju (nevladine organizacije, neformalne grupe, inicijative, pojedinci), organi lokalne uprave u FBiH, omladinske organizacije u cijeloj BiH, vijeća mladih / omladinski savjeti iz cijele BiH.\nKorisnici su nadležne općinske, kantonalne i entitetske vlasti u cijeloj BiH, volonteri/ke, a posebice pasivni mladi ljudi, marginalizirane grupe mladih, nevladine organizacije.\nRezultatima inicijative će se povećati mogućnosti i prednosti volontiranja kroz usvajanje legalnog okvira; stvoriti održivi mehanizmi saradnje vladinog i nevladinog omladinskog sektora, te inicijativa mladih da zastupaju svoje interese kroz saradnju na omladinskim projektima i strategiju prema mladima, što doprinosi sveukupnom poboljšanju kvalitete života mladih u BiH.\nMotivacijski video o volontiranju, Komisija za koordinaciju pitanja mladih BiH\nFormalni partner u projektu:\nKomisija za pitanja mladih Predstavničkog doma Parlamenta FBiH\nUNV-ova radna grupa za izradu zakona o volontiranju


Jutjuber Rod Dam verovatno je najpoznatiji zbog svog četvorotornog Mazda RX-7 modela sa pogonom na sva četiri točka, ali on takođe poseduje trorotornu RX-7 mašinu, koju je nedavno postavio nasuprot Ferrari 488 Pista automobila...\nKlip dolazi od strane Hoonigan kanala i njegove This vs That serije. Modifikovana RX-7 jedinia i 488 Pista možda deluju kao najneverovatniji rivali na svetu, ali upravo ova činjenica čini njihovo upoređivanje veoma interesantnim.\nDam je kreirao svoju Mazda RX-7 mašinu sa tri rotora potpuno samostalno i tvrdi kako ona zadnjim točkovima isporučuje 1.033 ks i 1084+ Nm obrnog momenta. Japanski automobil teži oko 1.360 kilograma i šalje svu svoju snagu zadnjoj osovini putem manualne transmisije.\nRadi poređenja, Ferrari 488 Pista poseduje 3,9 litara veliki V8 motor duplog turbo punjenja, koji je tjuniran kako bi pumpao 730 ks, odnosno dvadeset konja više od regularnog modela. Italijanska mašina takođe poseduje pogon na zadnjoj osovini, ali u njegovoj pratnji dolazi sedmostepeni menjač duplog kvačila, koji čini V8 jedinicu daleko bržom u prenosu od manualne kombinacije u slučaju RX-7 modela.\nBrojne druge modifikacije kreirane su na ovom posebnom 488 Pista automobilu takođe, a one uključuju ugradnju aerodinamičke opreme od ugljeničnih vlakana kompanije Novitec, kao i komplet ojačanih HRE točkova.


Rohani: Opasnost od formiranja terorističkih vlada u Africi - Sputnjik Srbija\nRohani: Opasnost od formiranja terorističkih vlada u Africi\n19:44 29.10.2016 (osveženo 20:13 29.10.2016) Preuzmite kraći link\nIranski predsednik Hasan Rohani upozorio je danas na opasnost od formiranja „terorističkih vlada“ na severu Afrike, gde bi nasilje moglo da se proširi iz Sirije i Iraka, i pozvao Evropsku uniju da izvrši pritisak na regionalne sile da smanje podršku pobunjeničkim grupama u Siriji.\nIran spreman da pomogne Damasku u borbi protiv terorizma\n„Terorističke akcije u Siriji i Iraku su ozbiljna pretnja svetu. Ukoliko ne postoji ozbiljna borba protiv terorizma u regionu, bićemo svedoci pojave nekoliko terorističkih vlada i entiteta u regionu severne Afrike“, rekao je Rohani nakon sastanka sa visokom predstavnicom Evropske unije za spoljnu politiku i bezbednost Federikom Mogerini.\nKako se navodi na sajtu iranskog predsednika, on je pozvao Uniju da izvrši pritisak na regionalne sile da smanje podršku pobunjeničkim grupama u Siriji.\n„Borba protiv terorizma u Siriji i Iraku je prioritet“, ocenio je Rohani dodajući da mora biti očuvan teritorijalni integritet obe zemlje.\nMogerinijeva se tokom posete Teheranu sastala i sa iranskim ministrom spoljnih poslova Muhamedom Džavadom Zarifom na razgovorima na visokom nivou o sirijskoj krizi, prenosi AFP.\nLokalni mediji navode da je Mogerinijeva, koja će posle posete Iranu boraviti u Saudijskoj Arabiji, rekla da je „EU potrebna saradnja Irana, ključnoj sili za rešavanje regionalnih problema“.\nIran obezbeđuje finansijsku i vojnu podršku sirijskom predsedniku Bašaru el Asadu, a ta zemlja optužuje Saudijsku Arabiju i Tursku da finansiraju pobunjeničke grupe u Siriji.\nterorističke vlade, DAEŠ, Saudijska Arabija, Mogerini, Hasan Rohani, Iran


Srbija vodi 'specijalni rat' protiv BiH - tportal\nSrbija vodi 'specijalni rat' protiv BiH\nUPOZORENJE IZ SARAJEVA\nZadnja izmjena 06.03.2009 16:00\nObjavljeno 06.03.2009 u 15:53\nČlanovi ratnog Predsjedništva Republike BiH Nijaz Duraković, Ejup Ganić, Stjepan Kljuić, Ivo Komšić, Tatjana Ljuić-Mijatović, Mirko Pejanović i Miro Lazović u funkciji predsjednika Skupštine RBiH, izrazili su zabrinutost zbog pogoršanja ukupne društveno-političke situacije u BiH i regiji\nSARAJEVO - Osobito su zabrinuti činjenicom da Srbija najavljuje suđenja građanima BiH koji su u ratnom razdoblju sudjelovali u obrani zemlje ili bili dio legalno izabrane demokratske vlasti, za navodne zločine prema bivšoj vojsci JNA i građanima srpske nacionalnosti.\nKako se navodi u današnjem priopćenju sudionika jučerašnjeg sastanka, te optužbe doživljavaju kao novu političku instrumentalizaciju i nastavak specijalnog rata s ciljem destabilizacije BiH.\nČlanovi ratnog Predsjedništva BiH stoga su pozvali sva nadležna tijela BiH da od Srbije zatraže da najave o suđenju i privođenju građana BiH ocijene nelegalnim, suprotnim normama međunarodnog prava, te naglase da to vodi pogoršanju ukupnih međudržavnih odnosa i destabilizaciji cijelog područja.\nOni također očekuju da se od Srbije zatraži ustupanje sve dokumentacije o eventualnim zločinima počinjenim na teritoriju BiH. Podsjećaju da se BiH smatra isključivo nadležnom za procesuiranje zločina počinjenih na njezinom teritoriju. Pritom, BiH je otvorena za suradnju sa susjednim državama i međunarodnom zajednicom u razmjeni informacija.


Nemanja Stevanović - Blic Sport\n"KOLIKO MI JE TEŠKO - samo ja znam!" Loše vesti za Partizan: Nemanja Stevanović mora na operaciju!\nLoša vest za beogradske crno-bele pred nastavak sezone.\nGolman Partizana Nemanja Stevanović pristao bi da brani za A reprezentaciju Bosne i Hercegovine, ako dobije poziv selektora Mehmeda Baždarevića.\nDebitovao je u prvenstvenoj pobedi protiv Javora, a nekoliko dana kasnije je slavio protiv Vojvodine u polufinalu Kupa. Na redu je subotnji (17 časova) duel sa Voždovcem u Humskoj.\nČUKA OSTALA BEZ GOLMANA Stevanović u Partizanu: Dogovorili smo se za minut\nGolman Čukaričkog Nemanja Stevanović oprostio se od superligaša sa Banovog brda i prešao u Partizan.\nLešnjak: Remi bi bio najpravedniji\nTrener Čukaričkog Milan Lešnjak rekao je da bi najpravednije bilo da se utakmica sa Partizanom završila nerešenim rezultatom, ali da je njegova ekipa nagrađena pobedom pošto je pokazala jak karakter.\nFudbaleri Čukaričkog u nedelju (16.30) igraju kontrolnu utakmicu protiv moskovskog Spartaka na pripremama na Kipru.\nGolman Čukaričkog Nemanja Stevanović dobitnik "Zlatne rukavice"\nGolman Čukaričkog Nemanja Stevanović proglašen je za najboljeg čuvara mreže jesenjeg dela Superlige Srbije.\nStevanović: Nisam u oblacima, razmišljam samo o Čukaričkom\nGolman Čukaričkog Nemanja Stevanović rekao je da bi voleo da brani u nekoj jakoj inostranoj ligi, ali da se ne opterećuje eventualnim transferom.\nSrnić i Stevanović: Ima prostora za bolju igru Čukaričkog\nFudbaler i golman Čukaričkog Dragoljub Srnić i Nemanja Stevanović posle pobede Radnika iz Surdulice ocenjuju da u ekipi sa Banovog brda ima još prostora za napredak i da će iz meča u meč igrati sve bolje.\nNovo priznanje je stiglo na adresu Čukarički za učinjeno u protekloj sezoni. Selektor mlade reprezentacije Srbije Mladen Dodić uvrstio je četvoricu fudbalera tima sa Banovog brda među putnike na Evropsko prvenstvo za igrače do 21 godine u Češkoj (17-30. juna).


'Nula' Partizana, Zvezda ima situaciju pod kontrolom! - Sportske.net\n'Nula' Partizana, Zvezda ima situaciju pod kontrolom!\nPosle najnovijeg kiksa vodećeg Partizana u Novom Pazaru, prednost crno-belih u odnosu na najvećeg rivala smanjena na samo dva boda, pa sada Crvena zvezda ima sudbinu u svojim rukama kad je u pitanju titula! Ako Zvezda dobije sve mečeve do kraja, od nastavka ''već viđenog'' Partizanovog šampionskog niza neće biti ništa!\nKosanović: "Strpljivo protiv agresivnog Spartaka"Drinčić: "Svaki derbi je poseban"Sprej debituje na derbiju!Milinković: "Za nas derbi NIJE biti ili ne biti"JSL - Derbi, pa sve ostalo...\nFudbaleri Partizana još jednom su razočarali svoje navijače ovog proleća! Još jedan kiks, ovog puta na gostovanju u Novom Pazaru, odakle nose samo bod, pošto je meč završen bez golova, 0:0!\nMnogi poznavaoci prilika u srpskom fudbalu su današnje gostovanje crno-belih u Novom Pazaru najavljivali kao možda i ključno kad je borba za titulu u pitanju.\nOd samog starta meča videlo se da Partizan neće imati nimalo lak posao. Pazarci su počeli hrabro, borbeno, organizovano i tako su i nastavili u najvećem delu meča.\nPrvu priliku imao je, ipak, Partizan preko Nikole Ninkovića u sedmom minutu. On je šutirao sa nekih sedamnaest metara, ali je lopta otišla zamalo iznad prečke.\nCrno-beli jesu imali inicijativu u narednom periodu, ali su se domaći bez većih problema branili i koristili svaku priliku da iz kontranapada priprete golu Stojkovića.\nBura na terenu, ali i na tribinama počinje od 24. minuta. Kojić je tada ispred kaznenog prostora domaćih iznudio prekršaj, a Ninković iz slobodnog udarca pogodio prečku.\nOdmah zatim, na drugoj strani slična situacija kao kod prekršaja nad Kojićem, ali se sudija Grujić ne oglašava, ništa od prekršaja za domaće.\nTa njegova odluka izazvala je žestoke proteste na tribinama, poleteli su i neki predmeti ka sudijama, pa je meč prekinut dok se situacija ne smiri.\nI tek što je meč nastavljen, usledili su novi incidenti, pomoćni sudija Đurđević je pogođen sa tribina, pa je glavni arbitar Grujić ponovo prekinuo utakmicu.\nSrećom, posle nekoliko minuta stekli su se uslovi za odigravanje utakmice. Partizan je do kraja prvog poluvremena imao šanse preko Brašanca, pa Mitrovića, ali su i jedan i drugi loše šutirali ka golu Đogatovića.\nPartizan je umalo kažnjen u poslednjim trenucima prvog poluvremena, kada je Rahmanović povukao kontru po desnoj strani, odlično centrirao ka Kecapu, a ovaj iako usamljen u kaznenom prostoru Partizana traljavo šutira u Stojkovića.\nU poluvremenu, trener Partizana Vlada Vermezović je na teren poslao oporavljenog Lazara Markovića umesto Nikole Ninkovića. Crno-beli su bili vidno ofanzivniji, pritisak ka golu Pazaraca bio je znatno jači nego u prvom delu igre, ali i dalje nije bilo željenog efekta.\nKojić je u 47. minutu dobro šutirao, ali je Đogatović još bolje intervenisao, ali kako je vreme odmicalo, domaći su se sve više odlobađali pritiska.\nTrener crno-belih zatim u 67. minutu ukazao je priliku i debitantu Andriji Živkoviću koji već u 73. minutu dolazi do izražaja. Odlično je probio po desnoj strani, centrirao ka Mitroviću, ali je lopta posle njegovog udarca glavom pogodila prečku!\nBližio se finiš, Partizan napadao, ali uglavnom jalovo, a vreme je naravno, bilo saveznik domaćih.\nU 90. minutu slobodan udarac za Partizan! Prekinuta je kontra Pazaraca dosuđenim prekršajem za crno-bele, a atmosferu je dodatno podgrejao golman Stojković, koji je insistirao da on izvede ovaj slobodan udarac!\nSaigrači su ga jedva odvratili od te namere, šutirao je Smiljanić na kraju, ali neprecizno! Ostalo je 0:0, novi kiks Partizana!\nĐogatović, Vasiljević, Lotinac (kapiten), Vidaković, Kecap (Arifović od 80.), Stanić (Mutavdžić od 52.), Rahmanović (Milić od 76.), Boljević, Bulatović, Vujović, Marković.\nStojković, Miljković, Volkov, Pajović, Ivanov, Smiljanić, Brašanac (A. Živković od 67.), Ilić (kapiten), Ninković (L. Marković od 46.), Kojić, Mitrović.


Jeremić na Samitu G20 - CIRSD\nHome > Vesti > Jeremić na Samitu G20\nJeremić na Samitu G20\nPredsednik CIRSD-a Vuk Jeremić učestvuje kao specijalni gost domaćina na samitu G20, koji se održava u Antaliji, Turska.\nJeremić je u okviru programa T20 govorio na centralnom panelu, koji je bio posvećen unapredjenju saradnje i koordinacije između G20 i Ujedinjenih nacija. Predsednik CIRSD-a je istakao da je neophodno uspostaviti snažniju saradnju između ova dva tela, naročito po pitanju sprovođenja nedavno usvojene globalne strategije održivog razvoja, kao i borbe protiv klimatskih promena. Jeremić je naglasio da je predstojeći samit u Parizu poslednja šansa da se usvoji obavezujući medjunarodni ugovor koji može da ograniči negativne efekte klimatskih promena i uspori aktuelne uznemiravajuće trendove na ovom polju.\nU vezi sa izbegličkom krizom u Evropi, Jeremić je upozorio da se ova humanitarna drama ne može okončati bez hitnog iznalaženja diplomatskog rešenja za krvavi sukob u Siriji, kao i za ostale sukobe na Bliskom istoku.\n"Saradnja UN i G20 je neophodna u cilju unapređenja bezbednosne situacije na Bliskom istoku i severnoj Africi, ali i za postavljanje osnova za održivi razvoj i prosperitet ovog dela sveta".\nNa centralnom panelu učestvovali su još Cevdet Jilmaz, zamenik premijera Turske; Angel Guria, generalni sekretar OECD-a; Hektor Timerman, ministar spoljnih poslova Argentine; Musa Nene, ministar finansija Južne Afrike, kao i Samsad Akhtar, specijalni izaslanik Ujedinjenih nacija za saradnju sa G20.\nJeremić se u svom izlaganju osvrnuo na tragične terorističke napade u Parizu, podvukavsi da: "Ako je neko u Evropi do sada verovao da je Siriju moguce staviti 'u karantin' I od nje okrenuti glavu, sada je vise nego jasno da je na taj nacin nemoguce izbeci tragicne posledice ovog sukoba."\nU fokusu Samita G20 će, pored terorističkih napada u Parizu I rata u Siriji, biti I izbeglička kriza u Evropi, kao i bolja koordinacija aktera u cilju unapređenja globalne ekonomske situacije.


Agrosmart za IPARD pripremio 200 poljoprivrednika - AgroSmart\nEksperti Info centra za ruralni razvoj Agrosmart, odnosno agencije Smart Ipard upoznali su polaznike sa akreditovanim merama IPARD II programa, uslovima i proceduri konkurisanja, analizirajući pojedinačne primere poljoprivrednika, budućih investitora i ukazujući na moguće prepreke u planiranim projektima i na značaj dobro osmišljenog plana razvoja njihovih gazdinstava uz korišćenje bespovratne pomoći iz evropske kase. Sa svakim od predstavnika poljoprivrednih gazdinstava ili firmi, budućim podnosiocima zahteva za projekte finansirane iz ovog pretpristupnog programa, stručnjaci Agrosmarta i agencije Smart Ipard „prošli“ su kroz njihove aplikacije i pokazali kako bi trebalo da izgledaju njihove prijave i kako bi trebalo da se odvija realizacija celog projekta, odnosno koja su rešenja za njih najbolja u pogledu unapređenja proizvodnje i konkurentnosti i pripreme temelja za buduće, mnogo izdašnije EU fondove.\nJulka Toskić, direktorka konsalting agencije „Agrobrend“, takođe je jedna od učesnica seminara. Ona je za “Poljoprivrednik” izjavila da IPARD smatra dobrom prilikom da poljoprivrednici dođu do novca koji im je potreban za ulaganja u unapređenje proizvodnje. Smatra da su sektori voća i povrća najperspektivniji, te očekuje da će najviše projekata za dobijanje evropskih sredstava biti upravo iz ovih oblasti.\nJedan od privrednika koji se sprema na ovaj konkurs je Slavko Rac iz preduzeća „Juarbis“ u Ruskom Krsturu koje je već započelo izradu biznis-plana za izgradnju skladišta. Za “Poljoprivrednik” je rekao da su ovaj posao započeli ranije upravo zbog toga da bi na vreme ispravili eventualne greške i spremno čekali otvaranje IPARD konkursa. Ovo preduzeće se inače bavi ratarskom i voćarskom proizvodnjom i otkupom poljoprivrednih proizvoda. Planira da prošire proizvodne kapacitete tako što će izgraditi skladišni prostor od 10.000 tona i sušaru kapaciteta 24 tone na dan. Ova investicija vredna je više od milion evra, a Rac se nada prolasku na IPARD konkursu, kao i povrćaju sredstava u visini 60 odsto vrednosti investicije.


Poništen tender za 30 đačkih autobusa\nZA POTREBE PROSVJETE\nKomisija oborila nabavku Uprave za imovinu od 1,97 miliona\nTenderska dokumentacija neusaglašena sa zakonom: Šaranović, Foto: Boris Pejovic\nDržavna Komisija za kontrolu postupka javnih nabavki poništila je po službenoj dužnosti tender Uprave za imovinu za potrebe Ministarstva prosvjete, procijenjene vrijednosti 1,97 miliona eura.\nTender se odnosi na prioritetnu nabavku 30 autobusa za prevoz učenika, preko finansijskog lizinga na period od pet godina, sa sticanjem prava svojine nad vozilima nakon isteka tog roka.\nDržavna komisija će po pravosnažnosti njenog rješenja vratiti 19.700 eura kompaniji Porsche Leasing koja se žalila na tender, dok je Uprava za imovinu obavezana da joj nadoknadi 400 eura za troškove sastavljanja žalbe.\nTender je Uprava za imovinu oglasila 24. decembra prošle godine, a Ministarstvo prosvjete je za 2019. obezbijedilo 500.000 eura za isplatu izabranom ponuđaču prije isporuke vozila.\nNaručilac nabavke - Uprava za imovinu je 28. februara ove godine donijela odluku da kao najpovoljniju na tenderu izabere zajedničku ponudu firmi S Leasing, Efel Motors Podgorica, Ben Kov Tivat i Osmanagić CO iz Nikšića, dok je zajednička ponuda Porsche Leasing, Ljetopis Automotive i Prokom iz Podgorice odbijena kao neispravna.\nKomisija je utvrdila da je Uprava za imovinu učinila bitne povrede Zakona o javnim nabavkama i neusaglašenosti tenderske dokumentacije sa njim, koje su mogle da dovedu do ograničavanja konkurencije i diskriminacije ponuđača na ovom nadmetanju. Naručilac sporne nabavke, između ostalog, nije dokumentacijom predvidio da ponuđač mora imati servisni centar, kao ni zahtjeve od značaja za izvršenje ugovora.\nKomisija zbog svega toga nije ulazila u žalbene navode kompanije Porsche Leasing već je tender poništila po službenoj dužnosti.\nUpravom za imovinu rukovodi Blažo Šaranović. Na čelu Ministarstva prosvjete je Damir Šehović, koji je najavio ranije da će država obezbijediti 30 novih vozila za prevoz učenika, što je na nivou trećine voznog parka kojim škole raspolažu, kao i da će za to biti obezbijeđeno skoro dva miliona iz budžeta tog resora\nPorsche LeasingDamir ŠehovićBlažo ŠarnovićNikšićOsmanagić COBen Kov TivatPodgoricaEfel MotorsS LeasingUprava za imovinuMinistarstvo prosvjete


Bor i Slatina pobedili lidere na tabeli Zone istok – RADIO TELEVIZIJA BOR\nBor i Slatina pobedili lidere na tabeli Zone istok\nBOR – Takmičari borskih fudbalskih klubova bili su veoma uspešni u petom kolu Zone istok. Bor 1919 je kao domaćin u subotu pobedio lidera na tabeli, Balkanski iz Dimitrovgrada 1:0, jedinu ekipu koja je u prva četiri kola ostvarila sve pobede. Slatina je na gostovanju u Beloj Palanci savladala drugoplasiranu ekipu Rajko Mitić 3:2. Posle petog kola, Slatina sa tri pobede i dva poraza, deli četvrto i peto mesto, dok je Bor 1919 sa bodom manje na deobi šestog, sedmog i osmog mesta.\nU ostalim utakmicama Knjaz je sa Lužnicom u Knjaževcu igrao 2:2, Branik je u Štubiku poražen od zaječarskog OFK 019 1:0, Tanasko Rajić je u Pirotu bio bolji od kladovskog Brodoremonta 3:1, a Đerdap je pobedio jedinstvo iz Pirota u Kladovu 1:0. Na gostovanju u Leskovu Hajduk Veljko je bio bolji od Poloma 2:1, a Senjak je u Bogovini pobedio BSK 3:1.\nNa tabeli i dalje vodi Balkanski iz Dimitrovgrada, slede Tanasko Rajić i Hajduk Veljko, dok su na začelju tabele Polom, Jedinstvo, Branik i BSK, jedina ekipa koja za sada nema ni jedan osvojeni bod.\nU Borskoj okružnoj ligi Šarbanovac je na svom terenu bio ubedljiv protive Poleta iz Jabukovca 6:0. Krivelj je na svom terenu bio bolji od Blizne 1:0, a prvi pobedu ostvarili su i Nemetali u Donjoj Beloj Reci protiv Poreča iz Donjeg Milanovca 4:1. Ostala dva borska tima poražena su na gostovanjima, Brestovac u Bukovču od BSK-a 1:0, a Zlot u Urovici od istoimene ekipe 2:1.\nU ostale dve utakmice Sloga je zabeležila još jedni pobedu, ovoga puta na gostovanju Rudnoj Glavi 1:0, a Ključ je kao domaćin istim rezultatom savladao Mladost iz Karbulova. Na tabeli je prva Sloga iz Kobišnice, koja jedina ima svih pet pobeda, slede Blizna i BSK, dok je Šarbanovac, koji ima i utakmici manje, najbolje plasirani tim iz Bora na četvrtom mestu. U donjem delu tabele sa po tri boda su Nemetali, Radnički, Polom i polet.\nU trećem kolu Druge lige jug Ženski fudbalski klub Stol poražen je na gostovanju u Žitorađi od Morave 6:0, dok je mlađa ekipa koja nastupa u razvojnoj ligi pobedila Majdanpek 4:1.\nTags: Bor, bor 1919, borska okružne zona, Brestovac, grad bor, Krivelj, nemetali, Šarbanovac, Slatina, Zlot, zona istok\nPrevious Borski strelci treći na državnom prvenstvu\nNext Završnica turnira „Srećno 2020“


AUSTRIJA USVOJILA ZAKON O OBAVEZNOJ VAKCINACIJI: Policija će da zaustavlja osobe i proverava! - Naša Borba\nAUSTRIJA USVOJILA ZAKON O OBAVEZNOJ VAKCINACIJI: Policija će da zaustavlja osobe i proverava!\nGornji dom austrijskog parlamenta izglasao je danas zakon koji predviđa obaveznu vakcinaciju protiv koronavirusa za punoletne osobe, što je prvi takav potez u Evropskoj uniji.\nPre nego što stupi na snagu, zakon moraju da potpišu predsednik države Aleksandar Van der Belen i kancelar Karl Nehamer, što je formalnost koja će trajati nekoliko dana, prenela je Hina.\nObavezna vakcinacija trebalo bi da se sprovodi u fazama, a predviđeno je da će policija od 15. marta početi da proverava da li su osobe koje zaustave vakcinisane. Kasnije, u trećoj fazi, počeće i temeljnije provere kada u funkciju bude stavljen registar vakcinacije.\n„Nadam se da nam treća faza neće biti potrebna. Ako stručnjaci procene da nije potrebna, treća faza se neće dogoditi“, izjavio je ministar zdravstva Volfgang Mikštajn nekoliko sati pre nego što je zakon izglasan s 47 glasova za i 12 protiv.\nVlada je istovremeno odlučila da ublaži epidemiološke mere za ona koji još uvek nisu vakcinisani, jer odeljenja intenzivne nege nisu opterećena kovid pacijentima. U Austriji je trenutno potpuno vakcinisano oko 69 odsto stanovništva, što je jedna od najnižih stopa u zapadnoj Evropi.\nPrethodni tekstKURTI: Oprezni smo, niko ne želi Republiku Srpsku na Kosovu!\nSledeći tekstZATVARAJU SE VAKCINALNI PUNKTOVI, NAROD TO NE ŽELI: Opada interesovanje za vakcinaciju u Srbiji!


Paklena ćelija - Đorđe Miletić - audio knjige na srpskom jeziku - Digitalna dosada\n14 октобра, 2021 Horor, Knjigeuser\nĐorđe Miletić rođen je 16. novembra 1985. godine u Aleksincu na jugu Srbije. Srednju mašinsku završio je u svom rodnom gradu, ali je ubrzo posle škole interesovanje pokazao za pisanje. Paklena Ćelija prvi je njegov roman iz oblasti horora/ fantastike koji su mu ujedno i među omiljenim žanrovima. Autor je horor romana Paklena Ćelija – Noćne more i Paklena Ćelija 2 – Grad terora u izdanju Centra za kulturu i umetnost Aleksinac. Pored romana piše i kratke priče iz horor žanra kao i iz nekoliko drugih žanrova. Trenutno živi i stvara u Aleksincu.\nNakon što zajedno sa glavešinom jednog meksičkog narko kartela bude oslobođen prilikom mafijaškog prepada na policijski konvoj kojim je trebalo da bude prebačen u drugu zatvorsku jedinicu, Blek dobija priliku da započne novi život – kao plaćeni ubica. Ova mogućnost iziskuje plaćanje visoke cene; obuka i tortura koja će bivšeg pripadnika mornaričkih foka zateći u izolovanom planinskom centru, daleko će nadmašiti sve užase koje je iskusio u svom dotadašnjem profesionalnom životu.\n“Dovoljno intrigantan, na oštrici slika koje prevazilaze i užase najgorih noćnih mora, ovaj roman nije jednostavna fikcija namenjena zabavi, već složena psihološka analiza višestrukih varijacija života i životnosti bića, ma iz koje sfere ona bila” Aleksandra Pavlović.\nNarator: Ivana Branković\nUživaj u audio knjizi Paklena ćelija\n← Iskoristite popust na audio izdanja nastala u saradnji sa AVKF\tSiva hronika – Miloš Petrik – audio knjige na srpskom jeziku →


Ministarski obilasci i stručni nadzor\nDatum kreiranja: nedelja, 20 avgust 2017\nVanredne ministarske posete gradilištima i stavljanje do znanja da su kašnjenja u radovima nedopustiva, mogu da budu od koristi kao pritisak da se posao obavi na vreme, ali ne predstavljaju sistemsku meru. Redovno objavljivanje izveštaja o stručnom nadzoru na državnim gradlištima bi pomoglo da se javnost u većoj meri uključi u praćenje poštovanja obaveza. Time bi se smanjio prostor za spekulacije da se nekom izvođaću radova „gleda kroz prste“.\nPoslednji takav slučaj je poseta ministarke građevinarstva, saobraćaja i infrastrukture gradilištu autoputa Obrenovac – Ub (https://goo.gl/XGYNbX) i njeno javno iskazano nezadovoljsto povodom dinamike izvođenja radova.\nIz vesti se vidi da bi radovi morali da budu okončani u novembru i da je izvođaču već data opomena pred raskid ugovora. Naslućuje se strepnja ministarke da rokovi neće biti poštovani. Iz pominjanja dobre saradnje sa kineskim partnerima i pozivanje na moguću reakciju ambasadora te velike zemlje, naslućuje se i da se državni organi Srbije ustežu da do kraja „zategnu situaciju“, odnosno, da pokušavaju da kroz posredan politički pritisak utiču na izvođača da uradi ono za šta je plaćen ili će biti plaćen.\nMeđutim, sa stanovišta primene Zakona o javnim nabavkama i drugih propisa bitne su i neke informacije koje ovom prilikom nisu saopštene. Prva je koliko dobro funkcioniše redovan nadzor projekta koji se vrši za potrebe državnih organa ili javnih preduzeća iz Srbije kao naručioca? Naime, vanredna poseta ministarke na gradilištu nosi medijsku i političku težinu, ali bi posao stručnog nadzora trebalo da se obavlja redovno i da pokaže ukoliko ima znatnih odstupanja od ugovorenih obaveza. Objavljivanje takvog izveštaja na sajtu Ministarstva bi značajno potkrepilo ministarkine ocene. Što je još važnije, tako bi javnost imala jasniju predstavu o tome koliko je kršenje ugovora ozbiljno u ovom trenutku, ako ga ima.\nDruga stvar koja je značajna sa stanovišta javnosti u Srbiji jesu mogućnosti koje stoje na raspolaganju u slučaju raskida ugovora – koliko će novca biti naplaćeno na ime izdatih garancija, kada bi mogao da se pokrene postupak za izbor novog izvođača, kakvim bi se cenama tu mogli nadati, u kojem roku bi posao mogao da bude završen ... Svi ti podaci će biti potrebni da bi se na kraju sagledalo da li trebalo postupiti oštrije prema nesavesnom izvođaču i da li bi u budućim nabavkama radova trebalo promeniti nešto kod definisanja uslova, kriterijuma za izbor i sredstava finansijskog obezbeđenja.


MEI - O nama\nMinistarstvo O nama\nNarodna skupština Republike Srbije usvojila je na sednici održanoj 26. juna 2017. godine Zakon o izmenama i dopunama Zakona o ministarstvima, kojim je osnovano Ministarstvo za evropske integracije. Ministarstvo je počelo sa radom danom stupanja ovog zakona na snagu, 27. juna 2017. godine, kada je i prestala da postoji Kancelarija za evropske integracije Vlade Srbije.\nMinistarstvo za evropske integracije obavlja poslove državne uprave i sa njima povezane stručne poslove koji se odnose na:\nkoordinaciju, praćenje i izveštavanje u vezi sa procesom pridruživanja i pristupanja Evropskoj uniji;\nkoordinaciju pristupnih pregovora sa Evropskom unijom i rada tela osnovanih za potrebe pregovora;\nusmeravanje rada Pregovaračkog tima za vođenje pregovora o pristupanju Republike Srbije Evropskoj uniji i davanje obaveznih instrukcija i uputstava, shodno politici Vlade;\nanalitičku podršku radu Pregovaračkog tima;\nkoordinaciju sprovođenja Sporazuma o stabilizaciji i pridruživanju i rada zajedničkih tela osnovanih tim sporazumom;\nkoordinaciju pripreme strateških dokumenata u vezi sa procesom pristupanja Evropskoj uniji;\nkoordinaciju pripreme i sprovođenja Nacionalnog programa za usvajanje pravnih tekovina Evropske unije;\nkoordinaciju saradnje organa državne uprave sa Evropskom komisijom i drugim stručnim telima Evropske unije, kao i saradnju u procesu pridruživanja i pristupanja sa institucijama Evropske unije, državama članicama, kandidatima i potencijalnim kandidatima;\npraćenje i podsticanje usklađivanja propisa Republike Srbije sa propisima i standardima Evropske unije i obaveštavanje Evropske unije i javnosti o tome;\npomoć ministarstvima i posebnim organizacijama u usklađivanju propisa sa propisima Evropske unije;\nuspostavljanje i razvoj sistema za korišćenje strukturnih i kohezionih fondova Evropske unije;\npripremu dokumenata kojim se definišu razvojni ciljevi i prioriteti za finansiranje iz strukturnih i kohezionih fondova Evropske unije;\npraćenje sprovođenja, vrednovanje i izveštavanje o sprovođenju programskih dokumenata finansiranih iz strukturnih i kohezionih fondova Evropske unije;\nkoordinaciju procesa selekcije i prioritizacije infrastrukturnih projekata za finansiranje iz sredstava Evropske unije i ostalih izvora;\nkoordinaciju programiranja IPA sredstava, kao i identifikaciju sredstava i utvrđivanje prioriteta za finansiranje iz IPA sredstava i sredstava međunarodne pomoći;\npraćenje i izveštavanje o realizaciji IPA sredstava i sredstava međunarodne pomoći u svrhu ispunjavanja strateških razvojnih prioriteta;\norganizaciju procesa vrednovanja sprovođenja IPA programa;\nkoordinaciju međunarodne bilateralne i multilateralne donatorske pomoći Republici Srbiji;\nrukovođenje operativnom strukturom i nacionalnim telom za programe prekogranične i transnacionalne saradnje;\nučestvovanje u zajedničkim odborima za praćenje i usmeravanje rada zajedničkih odbora za praćenje programa, kao i rada zajedničkih tehničkih sekretarijata za programe prekogranične saradnje na teritoriji Republike Srbije;\nkoordiniranje instrumentima za sprovođenje makro-regionalnih strategija;\npraćenje izvršavanja obaveza koje ministarstva i posebne organizacije imaju u pridruživanju i pristupanju Evropskoj uniji;\nkoordinaciju prevođenja i pripreme nacionalne verzije propisa Evropske unije i prevoda zakonodavstva Republike Srbije na jedan od zvaničnih jezika Evropske unije;\ninformisanje javnosti i promociju aktivnosti u procesu pridruživanja i pristupanja Evropskoj uniji i korišćenju međunarodne razvojne pomoći, uključujući IPA sredstva;\nkoordinaciju i sprovođenje obuke iz oblasti Evropske unije.\nMinistarstvo za evropske integracije ostvaruje saradnju sa Misijom Republike Srbije pri Evropskoj uniji u procesu pridruživanja i pristupanja Evropskoj uniji, kao i saradnju sa Ministarstvom spoljnih poslova i drugim nadležnim organima državne uprave u razmatranju pitanja koja se odnose na definisanje potreba i popunjavanje stručnog dela diplomatskog kadra Misije Republike Srbije pri Evropskoj uniji u svim fazama evropskih integracija, kao i druge poslove iz oblasti pridruživanja i pristupanja Evropskoj uniji


RTS da ne ignoriše proteste, poručuju Reporteri bez granica\nBy Milos Mitrovic / Објављено на: March 19, 2019\nMeđunarodna organizacija Reporteri bez granica (RSF) ocenila je danas da bi Radio televizija Srbije trebalo da prestane da ignoriše proteste gradjana koji traju tri meseca.\n“Javni servis nije sredstvo propagande i treba da obezbedi nepristrasno izveštavanje, bez obzira da li se Vladi to dopada ili ne. RTS mora prestati da ignoriše one koji su demonstrirali tri meseca i trebalo bi da daju punu pokrivenost tom talasu protesta”, navela je ta organizacija na tviter nalogu, a prenelo Nezavisno udruženje novinara Srbije (NUNS).\nPredstavnici RSF su 22. januara ove godine boravili u Beogradu i razgovarali sa predsednikom Srbije Aleksandrom Vučićem, podseća Beta. Reporteri su tada saopštili da očekuju konkretne mere i “pozitivne promene” u cilju veće slobode medija u Srbiji.\nU saopštenju RSF je bilo navedeno i da je razgovor sa Vučićem bio “direktan i konkretan” i da su tokom njega pokriveni svi aspekti medijskih sloboda, uključujući bezbednost novinara, uredjivačku nezavisnost i novinarsku etiku.\nRSF je osudila nedostatak nezavisnosti u “mnogim srpskim medijima”, naročito provladinim, podsetio je NUNS.\nKosovski premijer Haradinaj podnio ostavku\nUjedinjene nacije: Dvojica lidera se moraju složiti i zatim se obratiti Guterresu\nPočinje izgradnja grčko-bugarskog gasovoda IGB\nOtkazan sastanak političkih lidera u Severnoj Makedoniji\nSeverna Makedonija: Nastavljena istraga skandala u vezi sa specijalnim tužilaštvom\nSrbija i Kosovo moraju nastaviti razgovore, kaže visoki funkcioner SAD\nNema konačnog dogovora između Kosova i Srbije bez učešća SAD-a, kaže Veseli\nUkidanje inspekcije rada i krivičnog gonjenja finansijskog kriminala dovodi do nezadovoljstva SIRIZE


Nova stranka: Vučićeva populaciona strategija ponižava građane i tera ih iz Srbije | Autonomija\nNova stranka: Vučićeva populaciona strategija ponižava građane i tera ih iz Srbije\n"Aleksandar Vučić zloupotrebio je i ponizio žene zarad svoje primitivne populističke agende"\nNova stranka ocenila je danas da predložena „populaciona strategija“ predsednika Srbije Aleksandra Vučića samo „ponižava građane i tera ih iz Srbije“.\n„Lansirajući unapređenu verziju Palmine politike ‘3.000 za gospođu’ – pod nazivom ‘10.000 za majku’ – Aleksandar Vučić zloupotrebio je i ponizio žene zarad svoje primitivne populističke agende, pa čak i najavio nasilje države prema njima“, navela je ta stranka.\nNova je navela da su mere za podsticanje nataliteta uvek dobrodošle, ali kada ne zadiru u poštovanje ljudskih prava i sloboda, nego su zasnovane na demokratskim vrednostima i motivisane zdravim odnosom prema roditeljstvu.\nOcenili su da se Vučićeva „populaciona strategija“ zasniva na stvaranju naraštaja „socijalnih slučajeva i jeftine radne snage“.\nPovodom Vučićevih navoda da ženama pre nego što obave abortus treba pokazati ultrazvuk, da čuje otkucaje srca deteta, Nova stranka je predsedniku države poručila da Srbija već ima Zakon o postupku prekida trudnoće u zdravstvenim ustanovama, koji definišu postupak i uslove za prekid trudnoće.\n„Sa stanovišta ljudskih prava, svaka manipulacija, pa i ona inspirisana nacionalističkim zanosom i zabludama jeste nedopustiva, a pogotovo je opasna za društvo u kojem vladaju ekonomska neizvesnost, diskriminacija i rodno zasnovano nasilje“, navodi se u saopštenju.\nVučić je u subotu izjavio da je najveći problem Srbije to što nema više dece zbog čega je doneo odluku da se formira savet za populacionu politiku, čiji akcioni plan predviđa da majka za rađanje prvog deteta dobije 100.000 dinara jednokratne pomoći, za drugo dete 10.000 dinara mesečno dve godine, za treće dete 12.000 dinara mesečno 10 godina i za četvrto dete 18.000 evra za 10 godina.